title: Dave Wittenberg

text: Wittenberg syntyi Johannesburgissa, Etelä-Afrikassa, mutta vietti lapsuutensa Bostonissa. Jo viisivuotiaasta lähtien hän on puhunut oudoilla ja erilaisilla äänillä. Ollessaan collegessa hän toimi koulunsa radioasemalla juontajana ja kolme vuotta valmistumisensa jälkeen Wittenberg työskenteli Bostonin paikallisella radioasemalla WBCN.


title: Dave Wittenberg

text: Sittemmin hän siirtyi radion parista vuonna 2000 ääninäyttelijäksi ja teki ensimmäisen ääniroolinsa videopeliin "Pro Skater 2". Tämän jälkeen Wittenberg on tehnyt muun muassa yli 100 dubbausroolia englanniksi animesarjoihin ja videopeleihin. Alkuperäisiä äänirooleja hän on tehnyt muun muassa animaatioihin, kuten "Duck Dodgers", "Legion of Super Heroes", "Ben 10" ja "Family Guy". Hänen ääntään voi kuulla myös "Banzuke"-kilpailuohjelmassa.


title: Jonathan ja Martha Kent

text: Martha Clark Kent ja Jonathan Kent, tunnetaan myös nimillä Ma and Pa Kent, ovat kuvitteellisen hahmoja, jotka on julkaissut DC Comics. Kentit ovat Teräsmiehen adoptiovanhemmat. He asuvat pienessä kaupungissa Smallvillessa, Yhdysvalloissa. Pari on yleensä kuvattu keski-ikäisinä tai vanhempina.


title: Jonathan ja Martha Kent

text: Teräsmies on saanut nimensä Martha Kentin tyttönimestä, joka on Clark. Martha on tehnyt Teräsmiehen puvun.


title: Tuotantokonsepti

text: Tuotantokonseptilla tarkoitetaan tapaa järjestää tuotteen tuotanto sekä siihen liittyvät tukitoimet liiketoimintastrategian tarpeista lähtien. Tuotantokonsepti koostuu liiketoimintaa palvelevasta, harkitusta ja tarkoituksenmukaisesta joukosta omaa, alihankittua tai kumppanuuteen perustuvaa hankintaa, valmistusta ja jakelua ohjausjärjestelmineen. Kilpailukykyisen tuotantokonseptin piirteitä ovat asiakaslähtöisyys, liiketoimintalähtöisyys, joustavuus, laatu, tuottavuus ja hyvä imago.


title: Tuotantokonsepti

text: Tuotantokonsepti on suomalaisena käsitteenä vakiintumassa, vaikka sille ei ole olemassa suoraa englanninkielistä vastinetta. Tästä on osoituksena se, että Tampereen teknillinen yliopisto] on lukuvuonna 2010-2011 sisällyttänyt opetustarjontaansa opetusjakson . "”Concepts of Operations”" käsite kuvannee englanninkielessä parhaiten sitä mistä on kysymys.


title: Tuotantokonsepti

text: Tuotantokonsepti -käsitteelle voidaan hakea vastaavuuksia käsitteistä "arvoketjujen hallinta", "arvoverkostojen hallinta", "tuotantojärjestelmä" tai "toimitusketjujen hallinta", englanniksi Supply Chain Managent (SCM). Olennaista on huomioida, että tuotantokonsepti sisältää käsitteenä myös tuotteiden valmistuksen. Se on siis laajempi käsite kuin SCM, joka voi rajoittua pelkästään jakeluverkoston tarkasteluun.


title: Tuotantokonsepti

text: Varhainen esimerkki mullistavasta tuotantokonseptista on Henry Fordin johdolla luotu ja käyttöön otettu T-Fordin tuotantokonsepti. 1900-luvun alussa auto oli vielä nuori keksintö ja pääasiassa rikkaiden miesten lelu. Henry Ford päätti muuttaa tilanteen ja kehittää yksinkertaisen, toimintavarman ja riittävän edullisen auton, jonka tavalliset ihmiset, kuten hänen irlantilainen isänsä, pystyisivät hankkimaan.


title: Tuotantokonsepti

text: Ensimmäinen T Ford valmistui v. 1908. Se osoittautui hyväksi ja toimivaksi autoksi, mutta 850 $:n hinta, joka vastasi opettajan vuosipalkkaa, oli aivan liian kallis. ”Takapihan mekaanikoksi” mainittu Henry Ford oli riittävän ennakkoluuloton lähteäkseen murtamaan perinteisiä autonvalmistustapoja. Hän päätti olla muuttamatta autoa, mutta lähti sen sijaan kehittämään sen valmistustapaa. Uuteen tuotantokonseptiin liittyi useita erilaisia oivalluksia, joista tässä on mainittu keskeisimmät.""The way to make cars is to make one automobile just like another automobile; just as one pen is like another pen, or one match is like another match when it comes from a match factory.""


title: Tuotantokonsepti

text:
Uutta tuotantokonseptia alettiin soveltaa v. 1909 lähtien ja se osoittautui todelliseksi menestykseksi.
Jo v. 1914 oman tehtaan työntekijät pystyivät ostamaan ”Tin Lizzyn” 4 kuukauden keskiansioillaan. Kaiken kaikkiaan uudella konseptilla tuotettiin yli 15 miljoonaa T-mallin autoa ja loppuvaiheessa auton hinta oli $290.


title: Tuotantokonsepti

text: Tuotantokonseptien merkitys 2000-luvun globaalissa taloudessa on vain kasvanut, eikä valmiita patenttiratkaisuja ole enää olemassa. Myös globaaleilla markkinoilla toimivat suomalaisyritykset joutuvat jatkuvasti kehittämään omaa tuotantokonseptiaan ja miettimään tuotantotoimintojen sijoittamista parhaan kokonaiskilpailukyvyn tarjoamalla tavalla.


title: Tuotantokonsepti

text: Kilpailun kiristyessä tuotteiden tuotantoa on lisääntyvässä määrin siirretty perinteisistä teollisuusmaista tuotantokustannuksiltaan halvempiin maihin ajattelematta toimenpiteiden kokonaisvaikutuksia. Esimerkiksi eurooppalainen autoteollisuus tekee uusinvestointinsa lähes poikkeuksetta Itä-Eurooppaan. Ongelmaksi nousee se, että esimerkiksi Saksassa autonvalmistajat menettävät samalla merkittävän asiakaskuntansa, omien tehtaiden työntekijät.


title: Tuotantokonsepti

text: Kilpailukykyiseen tuotantokonseptiin kuuluu väistämättä myös kyky käyttää verkottunutta tuotantotapaa ja kyky hankkia raaka-aineita, komponentteja ja puolivalmisteita tarvittaessa myös ns. halpamaista. Ne yritykset, jotka eivät näin menettele menettävät kilpailukykynsä. Myös jakelun ja jälkimarkkinoinnin osalta on osattava käyttää yhteistyökumppaneiden palveluja luomaan lisäarvoa omalle tuotetarjonnalle.


title: Tuotantokonsepti

text: Valmiita patenttiratkaisuja tilanteen hallitsemiseksi ei kuitenkaan ole, kuten osoittavat esimerkiksi seuraavat lähteet:


title: Tuotantokonsepti

text: Tuotantotoimintaa harjoittavien yritysten liikevaihdosta jopa 75% saattaa nykyisin muodostua oman organisaation ulkopuolelta ostattavista hyödykkeistä ja palveluista. Tällaisessa tilanteessa yritysten hankintatoimen rooli ja tehtäväkenttä ovat ratkaisevasti laajentuneet. Perinteisen edullisiin hankintahintoihin keskittyvän hankintatoiminnan ja operatiivisen ostotoiminnan lisäksi tarvitaan myös strategista hankintatoimintaa ja ulkoisten resurssien hallitsemiseen soveltuvia tietojärjestelmiä.


title: Tuotantokonsepti

text: Koska jopa 75% asiakkaille tarjottavasta lisäarvosta tuotetaan alihankintaverkostossa oman organisaation ulkopuolella on partnereiden valinta myös oman menestyksen kannalta keskeistä. Partnereiden osaaminen on saatava kytkettyä mukaan jo tuotteiden tai palvelujen kehittämisvaiheessa. Kansainvälisissä yhteyksissä puhutaan käsitteestä Early Supplier Involvement (ESI).


title: Tuotantokonsepti

text: Yrityksen tuotantokonsepti siis rakentuu strategisten hankintapäätösten kautta ja ulkoisten resurssien hallinta on sen merkittävä osa-alue.


title: Tuotantokonsepti

text: Kiinnittääkseen kappaletavaratuotantoa harjoittavien yritysten huomion konseptiajattelun välttämättömyyteen ja nostaakseen tuotannollisen ajattelun yritysten strategiselle tasolle Teknologian ja innovaatioiden Kehittämiskeskus Tekes käynnisti "Tuotantokonseptit 2007–2011" –ohjelman. Hankkeen merkitystä kuvastaa se, että Tekes on varautunut rahoittamaan ohjelman hankkeita yhteensä n. 50 miljoonalla eurolla neljän vuoden aikana. Yhtenä ohjelman tavoitteista on myös vakiinnuttaa "tuotantokonsepti"-käsite suomalaiseen kielenkäyttöön.


title: Tuotantokonsepti

text: Tekesin toimenpiteiden avulla oli vuoden 2010 loppuun mennessä käynnistynyt n. 130 projektia, joissa yritykset ja tutkimuslaitokset kehittävät kilpailukykyisempiä tuotantokonsepteja.


title: Tuotantokonsepti

text: Tampereen teknillinen yliopisto on myös opintovuodesta 2010-2011 alkaen liittänyt opetusohjelmaansa opintojakson .Opintojakson suoritettuaan opiskelija osaa nimetä keskeiset tuotantokonseptit ja tuotannon lähestymistavat sekä kuvailla niiden sisällön. Lisäksi hän tuntee tuotantojärjestelmän ja -verkon rakenteen sekä osaa selittää niiden suunnittelun, operoinnin ja kehittämisen keskeiset tehtävät ja tavoitteet


title: Carson Daly

text: Carson Jones Daly (s. 22. kesäkuuta 1973 Santa Monica, Kalifornia) on yhdysvaltalainen televisiopersoona. Hän tuli tunnetuksi MTV:n VJ:nä ohjelmassa "Total Request Live". Nykyisin Daly juontaa NBC-kanavalla "Last Call with Carson Dalya" sekä "The Voice" -laulukilpailua.


title: Carson Daly

text: Dalyn äiti, Pattie Daly Caruso, on selvinnyt rintasyövästä. Hänestä ja Carsonista on tullut tämän takia rintasyöpäaktivisteja. Dalylla on kolme lasta vaimonsa Siri Pinterin kanssa: vuonna 2009 syntynyt poika sekä vuosina 2012 ja 2014 syntyneet tyttäret.


title: Honda RA108

text: Honda RA108 on Formula 1 -auto, jota Honda-talli käytti kaudella . Auto julkistettiin 29. tammikuuta 2008 tallin päämajassa Brackleyssä Englannissa. Autoa kilpailuissa ajoivat brittiläinen Jenson Button ja brasilialainen Rubens Barrichello. Autolla saavutettiin 15 mm-pistettä, parhaana sijoituksena Barrichellon kolmostila sateisessa Britannian GP:ssä.


title: Natko Zrnčić-Dim

text:
Natko Zrnčić-Dim (s. 7. maaliskuuta 1986) on kroatialainen alppihiihtäjä, joka on menestynyt parhaiten alppiyhdistetyn kilpailuissa.
Zrnčić-Dim saavutti pronssia Val d'Isèren MM-kisojen 2009 superalppiyhdistetyssä. Samojen kisojen pujottelussa hän sijoittui 14:nneksi, syöksylaskussa 19:nneksi, supersuurpujottelussa 23:nneksi ja suurpujottelussa 27:nneksi. Garmisch-Partenkirchenin MM-kilpailuissa 2011 hän oli superalppiyhdistetyssä kahdeksas, supersuurpujottelussa 26:s ja syöksylaskussa 28:s. Torinon olympialaisissa 2006 hän oli suurpujottelussa 25:s, Vancouverissa 2010 pujottelussa 19:s ja yhdistetyssä 20:s, Sotšissa 2014 yhdistetyssä kymmenes, supersuurpujottelussa 19:s ja syöksylaskussa 29:s.


title: Natko Zrnčić-Dim

text: Zrnčić-Dim saavutti uransa ensimmäisen maailmancupin palkintokorokepaikan oltuaan kolmas superyhdistetyn kilpailussa Val d'Isere'ssä 3. helmikuuta 2008. Bode Millerin voittama kilpailu oli Kroatialle menestyksekäs, sillä Ivica Kostelić sijoittui toiseksi. Zrnčić-Dim oli aiemmin sijoittunut maailmancupissa parhaimmillaan yhdeksänneksi niin ikään superyhdistetyssä muutamaa viikkoa aiemmin Wengenissä. Uransa toisen palkintosijan hän sai oltuaan kolmas Kitzbühelin alppiyhdistetyssä tammikuussa 2009. 4. joulukuuta 2009 Zrnčić-Dim oli kolmas Beaver Creekin superyhdistetyssä, 30. tammikuuta 2011 toinen Chamonix'n superyhdistetyssä ja 17. tammikuuta 2014 kolmas Wengenin superyhdistetyssä.


title: Natko Zrnčić-Dim

text: Zrnčić-Dim sijoittui alppiyhdistetyn cupissa viidenneksi kaudella 2013–2014. Hän on yltänyt maailmancupin pisteille 22 kertaa yhdistetyssä, kymmenen kertaa syöksylaskussa. kolme kertaa pujottelussa ja kaksi kertaa supersuurpujottelussa (kauden 2013–2014 loppuun mennessä).


title: Laakso (täsmennyssivu)

text: Laakso tarkoittaa seuraavia:


title: Gulnora Karimova

text: Gulnora Karimova (Гулнора Исломовна Каримова, , s. 8. heinäkuuta 1972) on uzbekilainen liikenainen, yksi maan rikkaimmista ihmisistä, ja presidentti Islam Karimovin tytär.


title: Gulnora Karimova

text: Karimovan äiti on venäjänkielinen. Karimovalla on tutkinto Harvardin yliopistosta sekä Taškentin yliopistosta.


title: Gulnora Karimova

text: Karimovan liiketoimet ulottuvat Uzbekistanin lisäksi Moskovaan, Dubaihin ja Geneveen, ja niihin kuuluu median lisäksi vähittäismyyntiä ja lomakohteita. Hän hallitsee maan suurinta matkapuhelinoperaattoria, TV Markaz -televisiokanavaa ja Terra-radioasemaa. Hänellä on asema ulkoministeriön neuvonantajana ja Moskovan suurlähetystön erityislähettiläänä ja diplomaattinen koskemattomuus. Karimova nimitettiin tammikuussa 2010 Espanjan suurlähettilääksi.


title: Gulnora Karimova

text: Vuonna 2003 Karimova erosi afganistanilaissyntyisestä yhdysvaltalaisesta aviomiehestään Mansur Maqsudista ja yhdysvaltalainen oikeusistuin määräsi kahden lapsen huoltajuuden miehelle. Karimova vei lapset kuitenkin Uzbekistaniin.


title: Gulnora Karimova

text: Karimovalla on musta vyö karatessa. Vuonna 2006 hän julkaisi ensimmäisen singlensä. Hän esiintyy taiteilijanimellä GooGoosha.


title: Gulnora Karimova

text:
Karimovien perheen erimielisyydet tulivat julkisiksi syksyllä 2013 nuoremman sisaren Lola Karimova-Tillyaevan annettua haastattelun BBC:n uzbekinkieliselle toimitukselle. Hän kertoi ettei ollut puhunut sisarensa kanssa 12 vuoteen.
Myöhemmin Gulnora Karimova vastasi Guardianin haastattelussa sisarensa, äitinsä ja velipuolensa toimivan häntä vastaan. Jouduttuaan epäsuosioon Karimova alkoi myös arvostella maansa turvallisuuspalvelua SNB:ta ja kertoi uskoneensa tulleensa myrkytetyksi.


title: Gulnora Karimova

text: Karimovaa epäiltiin Sveitsissä rahanpesusta hänen menetettyään YK-lähettilään paikkansa Genevessä ja diplomaattisen koskemattomuutensa heinäkuussa 2013. Sveitsin tutkinta sai alkunsa Ruotsin tutkimuksista, joiden mukaan TeliaSonera oli maksanut 330 miljoonaa dollaria Karimovan liikekumppanin yhtiölle pääsystä Uzbekistanin markkinoille.


title: Gulnora Karimova

text: Syyskuussa 2014 kerrottiin Karimovaa epäiltävän Uzbekistanissa korruptiosta. Tätä ennen hän oli ollut puoli vuotta kotiarestissa Taškentissa ilman yhteyksiä ulkomaailmaan.


title: Gulnora Karimova

text: Maaliskuussa 2015 tutkivien journalistien ryhmä Organised Crime and Corruption Reporting Project väitti Karimovan saaneen rahaa ja osakkeita miljardin Yhdysvaltain dollarin arvosta teleoperaattoreilta kuten TeliaSonera, MTS, ja Telenorin ja Alfa Telecomin omistama VimpelCom, vastikkeena pääsystä Uzbekistanin markkinoille. Syytteessä oli kyse myös valtataistelusta, sillä korruptiosyytösten aikana tytär katosi julkisuudesta. Presidentinvaalien 2016 aikana hänen arveltiin olevan kotiarestissa Taškentissa. Tyttären Lontoossa asuva poika on vaatinut Uzbekistanin viranomaisilta tietoja äitinsä voinnista ja olinpaikasta.


title: Gulnora Karimova

text: Heinäkuussa 2017 Uzbekistan ilmoitti vanginneensa Karimovan ja syyttävänsä tätä muun muassa rahanpesusta.


title: Sam Jones

text: Samuel "Sam" Jones (s. 24. kesäkuuta 1933) on yhdysvaltalainen koripalloilija. Hän pelasi NBA:ssa vuosina 1957–1969 ja pääsi Basketball Hall of Fameen vuonna 1984.


title: Sam Jones

text: North Carolina Central Universitysta valmistuneen Jonesin ammattilaisjoukkueena oli Boston Celtics. Hän oli viidesti All-Star-ottelijana ja tuli vuonna 1996 nimitetyksi NBA:n "kaikkien aikojen viidenkymmenen suurimman pelaajan" listalle.


title: Sam Jones

text: Jones valittiin 1970-luvun alussa NBA:n "25th Anniversary Teamiin".


title: Mika Niskala

text: Mika Niskala (s. 28. maaliskuuta 1981 Maarianhamina) on entinen suomalainen jalkapalloilija. Hän oli pelipaikaltaan keskikenttäpelaaja.


title: Mika Niskala

text: Niskala siirtyi Norjan 1. divisioonaan keväällä 2011, usean IFK Mariehamnissa vietetyn vuoden jälkeen. Niskala toimi myös kasvattajaseuransa kapteenina. Hän palasi Maarianhaminaan vuonna 2012.


title: Mika Niskala

text: Niskala pelasi 17 ottelua alle 21-vuotiaiden maajoukkueessa ja 41 poikamaaottelua. Hänen isänsä Kari Niskala oli myös jalkapalloilija.


title: Stefan Filipović

text: Stefan Filipović (s. 18. tammikuuta 1987 Podgorica) on montenegrolainen pop-laulaja. Hän opiskelee Cetinjen musiikkikorkeakoulussa ja hän aloitti laulamisen 7-vuotiaana. Hänet valittiin 27. tammikuuta 2008 edustamaan Montenegroa Eurovision laulukilpailuun 2008.


title: Timo Tuomivaara

text: Timo Tuomivaara (7. huhtikuuta 1938 Posio – 3. elokuuta 2004 Rovaniemi), "Pohjolan Houdini", oli suomalainen kahlekuningas ja taikurimestari, joka aloitti esiintyvän taiteilijan uransa jo kuusivuotiaana, löydettyään kotinsa ullakolta Ilmari Jäämaan kirjoittaman kirjan "Taikurin kirja". Aluksi taikurin uraan keskittynyt Tuomivaara koki sykähdyttävän hetken vuonna 1952 Rovaniemen Kansantalossa. Iltamien pääesiintyjänä oli taikurimestari Solmu Mäkelä, jonka esiintyminen teki nuoreen 14-vuotiaaseen taikuriin niin voimakkaan vaikutuksen, että hän ei sen jälkeen epäröinyt antautua päätoimisesti esiintyvän taiteilijan ammattiin.


title: Timo Tuomivaara

text: Tuomivaara esiintyi laajoilla kiertueilla eri puolella Suomea 1950-luvun lopulta aina 1980-luvulle saakka. Hän esiintyi samoissa huveissa mm. Repe Helismaan, Tapio Rautavaaran ja Esa Pakarisen kanssa. Hän teki myös omia Haaste -kiertueitaan. Yleisö sai tuoda näytöksiin omia lukkojaan ja ketjujaan, joihin Tuomivaara sidottiin, mutta kerta toisensa jälkeen hän vapautui kahleistaan.


title: Timo Tuomivaara

text: Tuomivaarasta tuli hetkessä kuuluisa, kun hän esiintyi television Jatkoaika -ohjelmassa. Hänet kahlittiin käsi- ja jalkarautoihin ja lisäksi postisäkkiin ja upotettiin jopa uima-altaaseen. Tämän Suomen televisiossa esitetyn vapautumisen jälkeen esiintymispyyntöjä sateli kaikkialta. Samana vuonna hän teki kiertueen mm. Japaniin, esiintyen sielläkin laajoille yleisöryhmille.


title: Timo Tuomivaara

text: Hän keräsi kiertuevuosiensa aikana laajan kokoelman erilaisia lukkoja ja kahleita sekä kahlekuninkaan rekvisiittaa. Usean tuhannen kilon painoiset välineet ovat löytäneet tiensä alan näyttelyihin ja odottavat lopullista sijoituspaikkaansa.


title: Timo Tuomivaara

text: Tuomivaaralle myönnettiin valtion taiteilijaeläke vuonna 1999.


title: Peter Caruana

text: Peter Richard Caruana (s. 15. lokakuuta 1956 Gibraltar) on gibraltarilainen poliitikko. Hän on toiminut puolueensa Gibraltarin sosiaalidemokraattien puheenjohtajana vuodesta 1991 ja Gibraltarin pääministerinä vuodesta 1996, jolloin puolue voitti vaalit ensimmäistä kertaa. Koulutukseltaan Caruana on asianajaja. Hänelle myönnettiin Queen's Counselin (QC) arvonimi vuonna 1998.


title: Peter Caruana

text: Caruana syntyi Gibraltarilla, mutta hänen sukunsa on alun perin Maltalta. Koulutuksensa hän sai Gibraltarilla ja Britanniassa. Hän on naimisissa ja kuuden lapsen isä.


title: Hind Laroussi

text: Hind Laroussi Tahiri (s. 3. joulukuuta 1984), taiteilijanimeltään Hind, on hollantilainen laulaja.


title: Hind Laroussi

text: Hind syntyi Goudassa Alankomaissa 3. joulukuuta 1984. Hänen isänsä on marokkolainen ja äiti hollantilainen.


title: Hind Laroussi

text: Hind osallistui Alankomaiden "Idols"-kilpailuun vuonna 2002 ja eteni finaaleihin. Hänen debyyttialbuminsa "Around The World" (2003) sisältää pop- ja R&B–lauluja. Hän laulaa myös portugaliksi ja arabiaksi. Albumi "Around The World" myi yli 40 000 kappaletta.


title: Hind Laroussi

text: Hind valittiin edustamaan Alankomaita Euroviisuihin Belgradiin 2008.


title: Jordan 192

text: Jordan 192 oli brittiläisen Gary Andersonin suunnittelema ja Jordanin käyttämä auto kaudella 1992. Autoa ajoivat italialainen Stefano Modena ja brasilialainen Mauricio Gugelmin. Talli saavutti autolla ainoastaan yhden pisteen, joka saatiin kauden viimeisestä kilpailusta, Australian GP:stä. Talli käytti renkainaan Goodyearin renkaita esikoiskautensa tavoin.


title: Jordan 192

text: Kaudeksi 1992 Jordan sai uuden pääsponsorin Sasolin. Talli vaihtoi myös moottorintoimittajan säästösyistä Yamahaan. Tämä oli tallin menestyksen kannalta järkyttävä virhe. Luotettavuusongelmat riehuivat tallissa, mikä johti siihen, että suurimmaksi kaudelta saavutetuksi tilastoksi jäikin keskeytysten määrä - niitä talli saavutti 19 kappaletta. Ainoastaan Belgian GP:ssa molemmat kuljettajat selvisivät maaliin asti. Auto oli myös erittäin hidas, mikä johti osaltaan siheen, että Modena karsiutui kilpailusta peräti neljästi. Kauden päättäneessä Australian GP:ssa Modena pelasti tallin pisteettömältä kaudelta sijoittumalla kuudenneksi.


title: Jordan 192

text: Modenan saavuttaman pisteen ansiosta Jordan sijoittui valmistajien MM-sarjassa jaetulle 11. sijalle. Kauden lopuksi molemmat kuljettajat jättivät Formulat taakseen.


title: Jordan 192

text: Lihavointi tarkoittaa paalupaikkaa, "kursivointi" kilpailun nopeinta kierrosta.


title: Seurapiiriseikkailu

text: Seurapiiriseikkailu () on yhdysvaltalainen komedia-/draamaelokuva, joka sai ensi-iltansa vuonna 1937. Elokuvan käsikirjoituksen laati Leon Gordon Frederick Lonsdalen samannimisen näytelmän pohjalta, ja sen ohjasi Ryszard Bolesławski. "Seurapiiriseikkailun" pääosissa ovat Joan Crawford, William Powell ja Robert Montgomery. Elokuva on mustavalkoinen ja noin 98 minuutin (tunnin, 38 min.) mittainen. "Seurapiiriseikkailu" sai ensi-iltansa Yhdysvalloissa 19. helmikuuta vuonna 1937 ja Suomessa samaisena vuonna, 16. elokuuta. Tuotantoyhtiönä oli Metro-Goldwyn-Mayer.


title: Seurapiiriseikkailu

text: Lonsdalen näytelmän "Seurapiiriseikkailun" pohjalta on tehty kaksi muutakin elokuvaa vuosina 1929 ja 1951. Vuoden 1929 elokuvan pääroolissa näyttelee Norma Shearer ja Vuoden 1951 elokuvan, "Vakka kantensa valitsee" ("The Law and the Lady"), näyttelee Greer Garson.


title: Seurapiiriseikkailu

text: "Seurapiiriseikkailu" kertoo Joan Crawfordin näyttelemästä jalokivivarkaasta Fay Cheyneysta, joka soluttautuu seurapiireihin päämääränään varastaa arvokas koru.


title: Ruotsin Grand Prix 1976

text: Ruotsin Grand Prix 1976 oli Formula 1 -sarjan osakilpailu, joka ajettiin 13. kesäkuuta 1976 Scandinavian Racewayn radalla. Kilpailun voitti Jody Scheckter. Kilpailu oli ensimmäinen (ja ainoa), jossa on voittanut kuusipyöräinen auto.


title: Ruotsin Grand Prix 1976

text: Ruotsin GP 1976 – F1-ruutu


title: Ranskan Grand Prix 1976

text: Ranskan Grand Prix 1976 oli Formula 1 -sarjan osakilpailu, joka ajettiin 4. heinäkuuta 1976 Circuit Paul Ricardin radalla. Kilpailun voitti paalulta startannut James Hunt.Ranskan GP 1976 – F1-ruutu


title: Hyökkäyksen linja

text: Hyökkäyksen linja on viidestä linjamiehestä koostuva amerikkalaisen jalkapallon hyökkäysmiehistö. Hyökkäyksen linjan tehtävänä on juoksupeleissä blokata puolustajia pois pallonkantajan tieltä ja heittopeleissä suojata pelinrakentajaa (QB).


title: Hyökkäyksen linja

text: Hyökkäyksen linjan keskimmäinen pelaaja on sentteri, joka antaa aloitussyötön pelinrakentajalle. Sentterin molemmille puolille asettuu yksi sisempi hyökkäyksen linjamies () ja uloimpana hyökkäyksen linjassa ovat kookkaimmat linjan pelaajat, ulommat hyökkäyksen linjamiehet (). Hyökkäyksen linjassa usein nähdään myös sisempää laitahyökkääjää (TE) uloimman linjamiehen (T) vieressä.


title: Hyökkäyksen linja

text: Pelin aikana linjamiehen liike on usein vain pari askelta kolmipiste asennosta. Linjamiehet ovat tyypillisesti kooltaan joukkueen isoimpia pelaajia, usein yli 100 kg jopa lähellä 140 kg. Linjamieheltä vaaditaan hyvää ketteryyttä ja tasapainoa. Lisäksi linjamiestä tarvitaan juoksemaan pallonkantajan edellä, joten juoksunopeuttakin pitää tarvittaessa löytyä. Moderneissa juoksupeleissä linjamiehistä usein Guardille tulee rooli blokata tilaa pallonkantajalle.


title: Hyökkäyksen linja

text: Juoksupeleissä linjamiesten päätehtävä on luoda tyhjä tila tai "reikä" pallonkantajalle. Heidän rooli voivat työntää myös puolustusta taaksepäin tai sivulle, jotta pallonkantaja pääsee heistä ohi.


title: Hyökkäyksen linja

text: Heittopeleissä linjamiesten pitää pysäyttää puolustuksen pelaajat varsinkin pelinrakentajan säkitykseltä (sack) ennen kuin hän heittää pallon. Yksinkertaisesti hyökkäyksen linjan päätehtävä on hidastaa tai estää puolustusta pääsemästä käsiksi pelinrakentajaan, jotta hänellä on aikaa katsoa sopiva pallon vastaanottaja ja heittää pallo hänelle.


title: Switchblade Symphony

text: Switchblade Symphony oli sanfranciscolainen yhtye, joka soitti pääosin goottirockia.


title: Switchblade Symphony

text: Solistina toimi Tina Root, ja koskettimia soitti Susan Wallace.


title: Switchblade Symphony

text: Switchblade Symphony hajosi marraskuussa 1999.


title: Britannian Grand Prix 1976

text: Britannian Grand Prix 1976 oli Formula 1 -sarjan osakilpailu, joka ajettiin 18. heinäkuuta 1976 Brands Hatchin radalla. Kilpailun voitti Niki Lauda.


title: Britannian Grand Prix 1976

text: Britannian GP 1976 – F1-ruutu


title: Jani Lyyski

text: Jani Pekka Lyyski (s. 16. maaliskuuta 1983 Maarianhamina) on suomalainen uransa päättänyt jalkapalloilija, joka edusti viimeksi Veikkausliigassa pelaavaa IFK Mariehamnia ja päätti uransa kauden 2017 lopuksi. Hän oli pelipaikaltaan keskuspuolustaja.


title: Jani Lyyski

text: Lyyski aloitti uransa IFK Mariehamnissa, jota hän edusti ensin vuosina 1998-1999 ja 2002-2008. Lyyski oli mukana rakentamassa joukkueen menestystä ja nousua Kakkosesta Veikkausliigaan vuosina 2003-2005. Lyyski kaipasi kauden 2008 lopussa uusia haasteita ja siirtyi Vaasan Palloseuraan. Ura Vaasassa jäi yhteen kauteen, ja kaudeksi 2010 Lyyski siirtyi Ruotsin pääsarjaan Djurgårdens IF:ään.


title: Jani Lyyski

text: Ruotsissa Lyyski viihtyi kaksi kautta, mutta peliajan vähennyttyä hän palasi kaudeksi 2012 takaisin IFK Mariehamniin.


title: Jani Lyyski

text: Lyyski on pelannut 42 poikamaaottelua. Veikkausliigassa hän on pelannut 81 ottelua. Miesten A-maaoukkueessa hän debytoi tammikuussa 2010 ystävyysottelussa Etelä-Koreaa vastaan. Lyyskin isä Pekka Lyyski on jalkapallovalmentaja, joka muistetaan parhaiten IFK Mariehamnin päävalmentajana toimimisesta 2002–2015.


title: Joaquín Capilla

text: Joaquín Capilla Pérez (23. joulukuuta 1928 – 8. toukokuuta 2010) oli meksikolainen uimahyppääjä. Hän voitti olympiakultansa (Melbourne 1956) lisäksi pronssia 1948 kerroshypyissä ja 1956 sekä hopeaa 1952.


title: Joaquín Capilla

text: Capilla voitti neljä kultamitalia myös Pan-Amerikan kisoissa 1951 ja 1955. Hänet kelpuutettiin International Swimming Hall of Fameen vuonna 1976.


title: Saksan Grand Prix 1976

text: Saksan Grand Prix 1976 oli Formula 1 -sarjan osakilpailu, joka ajettiin 1. elokuuta 1976 Nürburgringin radalla. Kilpailun voitti James Hunt.


title: Saksan Grand Prix 1976

text: MM-sarjaa johtanut Niki Lauda ajoi toisella kierroksella ulos, ja loukkaantui vakavasti. Lauda oli menehtyä saamiinsa vammoihin, mutta palasi formularadoille vain 42 vuorokauden jälkeen Italian GP:ssä.


title: Saksan Grand Prix 1976

text: Vuoden 1976 kilpailu oli viimeinen Nürburgringin vanhalla, liian vaaralliseksi koetulla "Nordschleife"-radalla ajettu F1-osakilpailu. Uudistetulla GP-radalla ajettiin ensimmäistä kertaa kaudella 1984.


title: Falk Hoffmann

text: Falk Hoffmann (s. 29. elokuuta 1952) on saksalainen uimahyppääjä. Hän syntyi Chemnitzissä ja edusti Itä-Saksaa kesäolympialaisissa vuosina 1972, 1976 ja 1980.


title: Falk Hoffmann

text: Hoffmann ylsi olympiakultaan Moskovassa 1980. Olympiakisojen ulkopuolella hän voitti kultaa ja pronssia vuoden 1977 Euroopan-mestaruuskilpailuissa Jönköpingissä.


title: Willy Jobst

text: Willy Jobst (myös Willi Jobst, Willibald Jobst tai Wilhelm Jobst, 27. lokakuuta 1912 Eger, Egerland, Tšekkoslovakia – 28. toukokuuta 1947 Landsberg am Lech, Saksa) oli SS-Hauptsturmführer ja lääkäri (Dr. med.), joka tuomittiin kuolemaan Mauthausenin keskitysleirillä tekemistään sotarikoksista.


title: Willy Jobst

text: Jobst palveli muun muassa SS-divisioona Leibstandarte Adolf Hitlerissä sekä Mauthausenin, Gross-Rosenin, Stutthofin, Auschwitzin ja Ebenseen keskitysleireillä vuosina 1941–1945.


title: Willy Jobst

text: Hänet tuomittiin kuolemaan Dachaun sotaoikeudenkäynnissä vankien pahoinpitelystä, kiduttamisesta ja murhista 13. toukokuuta 1946 ja hänet hirtettiin Landsbergin vankilassa 28. toukokuuta 1947.


title: Koit Toome

text: Koit Toome (s. 3. tammikuuta 1979 Tallinna) on virolainen laulaja ja musikaalinäyttelijä. Hänen musiikkiuransa alkoi vuonna 1995.


title: Koit Toome

text: Hän edusti Viroa Euroviisuissa Birminghamissa 1998 kappaleella "Mere lapsed". Koit Toome on esiintynyt myös paljon laulaja Maarja-Liis Ilusin kanssa. Vuonna 2011 kesällä hän julkaisi kappaleen "Valged ööd" Getter Jaanin kanssa. Vuoden 2017 Euroviisuissa hän edusti Viroa Laura Põldveren kanssa kappaleella "Verona".


title: Hubert Opperman

text: Sir Hubert Ferdinand Opperman OBE (29. toukokuuta 1904 Rochester, Victoria – 18. huhtikuuta 1996 Melbourne) oli australialainen maantiepyöräilijä, diplomaatti ja Liberaalisen puolueen poliitikko. Hän voitti muun muassa vuoden 1928 Bol d'Or -ajon ja vuoden 1931 Pariisi-Brest-Pariisin.


title: Hubert Opperman

text: Opperman istui Australian parlamentissa vuosina 1949–1967. Hän toimi vuosina 1960–1963 liikennöinti- ja vuosina 1963–1966 maahanmuuttoministerinä. Politiikasta vetäydyttyään hän toimi vielä viiden vuoden ajan Australian suurlähettiläänä Maltaan.


title: Hubert Opperman

text: Opperman kuoli 91 vuoden ikäisenä huhtikuussa 1996.


title: Watershed

text: Watershed on ruotsalaisen metalliyhtye Opethin yhdeksäs studioalbumi, joka julkaistiin Euroopassa 30. toukokuuta 2008. Albumi julkaistiin edellisen studioalbumi "Ghost Reveriesin" tapaan Roadrunner Recordsin levymerkillä.


title: Watershed

text: Albumin päälauluntekijänä ja -sanoittajana toimii yhtyeen laulaja-kitaristi Mikael Åkerfeldt. Albumi on historian ensimmäinen Opeth-julkaisu, jossa vuonna 2007 yhtyeestä eronnut kitaristi Peter Lindgren ei ole mukana. Lindgrenin korvanneelle kitaristi Fredrik Åkessonille julkaisu on ensimmäinen Opethissa. Åkesson mainitaan myös albumin "Porcelain Heart" -kappaleen toisena säveltäjänä. Albumin kansitaiteen teki jälleen Travis Smith yhdessä Åkerfeldtin kanssa.


title: Watershed

text: Albumin seitsemän kappaleen lisäksi yhtye nauhoitti Åkerfeldtin sekä yhtyeen kosketinsoittaja Per Wibergin kirjoittaman "Derelict Herds" -kappaleen. Tämän lisäksi yhtye nauhoitti cover-kappaleet "Bridge of Sighs" (Robin Trower), "Den ständiga resan" (Marie Fredriksson) ja "Would?" (Alice in Chains). Albumista on saatavilla myös 5.1-surroundmiksaus DVD-levyllä.


title: Watershed

text: Albumin tuottajana ja miksaajana toimi yhdessä Åkerfeldtin kanssa Jens Bogren, joka miksasi myös "Ghost Reveriesin".


title: Watershed

text: Albumi ylsi ilmestymisviikollaan Suomen albumilistan ykköseksi. Edeltäjänsä "Ghost Reveries"in tavoin albumi on saanut paljon ylistäviä arvosteluja osakseen.


title: Watershed

text: Albumilta julkaistiin kolme singleä, Porcelain Heart, Mellotron Heart sekä Burden, joka julkaistiin ainoastaan digitaalisena latauksena.


title: Watershed

text: Kaikki kappaleet kirjoittanut Mikael Åkerfeldt, ellei toisin mainita.Kolme ensimmäistä kappaletta on julkaistu albumin rajoitetun painoksen kylkiäisenä tulevalla DVD:llä. Alice in Chains -cover julkaistiin Burden-singlen B-puolena.


title: Rajaton rakkaus

text: Rajaton rakkaus on Timo Rautiainen & Trio Niskalaukauksen single, joka on julkaistu vuonna 2000.


title: Rajaton rakkaus

text: Kappaleen sanoitus kertoo miehestä, joka on mennyt naimisiin virolaisen naisen kanssa, mutta nainen ei halunnut muuttaa Suomeen eikä mies viihtynyt Virossa. Lopussa kertoja luultavasti hirttäytyy.


title: Rajaton rakkaus

text: B-puoli Viimeinen päivä taivaan on cover-versio Barathrum-yhtyeen kappaleesta Last Day in Heaven.


title: Jérôme d’Ambrosio

text: Jérôme d'Ambrosio (s. 27. joulukuuta 1985 Etterbeek, Bryssel, Belgia) on belgialainen autourheilija ja italialaista syntyperää. Hän ajoi kaudella 2011 Formula 1:ssä Virgin-tallissa ja yhden kilpailun Lotus-tallissa kaudella 2012. Kaudet 2012 ja 2013 hän toimi Lotuksen varakuskina. Vuodesta 2014 hän on ajanut Formula E -sarjassa Dragon Racingin tallissa.


title: Jérôme d’Ambrosio

text: d'Ambrosio ajoi kausina 2008–2010 GP2-sarjassa DAMS-tallissa. Hän oli lähellä voittaa kotikilpailunsa, mutta joutui kilpailun viimeisellä kierroksella Pastor Maldonadon ohittamaksi. Ennen GP2-uraansa d'Ambrosio on ajanut muun muassa Formula Renault, Formula 3000 ja International Formula Master -sarjoissa, joista viimeksi mainitussa hän voitti sarjan mestaruuden kaudella 2007. d'Ambrosio voitti myös Belgian Formula Renault 1.6 -sarjan mestaruuden vuonna 2003.


title: Jérôme d’Ambrosio

text: Kaudella 2010 d'Ambrosio jatkoi uraansa DAMS tiimissä. Hän otti GP2-uransa avausvoiton Monacon sprinttikilpailussa. Saksan kilpailussa hänet korvasi Romain Grosjean. d'Ambrosio saavutti kauden aikana 21 pistettä. Hän pääsi ajamaan kaudella 2010 Virginin toista autoa Singaporen, Japanin, Korean ja Brasilian F1-kisojen perjantain vapaissa harjoituksissa.


title: Jérôme d’Ambrosio

text: d'Ambrosio teki kaudelle 2011 kattavan sopimuksen Virgin-tallissa korvaten Lucas di Grassin. Hänen kautensa oli sen suhteen erikoinen, että hän pääsi kolmea kilpailua lukuun ottamatta jokaisessa kilpailussa maaliin asti. Hänen parhaaksi sijoitukseksi jäi avauskilpailun Australian GP:n ja Kanadan GP:n neljästoista sija. Hänet kuitenkin korvattiin kauden jälkeen ranskalaisella Charles Picillä.


title: Jérôme d’Ambrosio

text: Kaudella 2012 d'Ambrosio siirtyi Lotuksen testi- ja varakuljettajaksi. d'Ambrosio ajoi Italian GP:n Romain Grosjeanin tilalla, kun Grosjean oli saanut kilpailukiellon edelliskilpailun lähtökolarin aiheuttamisesta. Hän sijoittui kilpailussa 13:ksi häviten selkeästi nopeammalle tallikaverilleen Kimi Räikköselle, joka ajoi maaliin viidentenä.


title: Jérôme d’Ambrosio

text: d'Ambrosio jatkoi tallin testikuskina kaudella 2013.


title: Yleisurheilun alle 18-vuotiaiden maailmanmestaruuskilpailut 2005

text: Vuoden 2005 yleisurheilun alle 18-vuotiaiden maailmanmestaruuskilpailut käytiin 13.–17. heinäkuuta Marrakechissä, Marokossa.


text: Bahrainin Tareq Mubarak Taher voitti alun perin 2 000 metrin estejuoksun, mutta hylättiin myöhemmin, kun IAAF tuomitsi hänet ikänsä väärentämisestä.


title: Tähkähelmikkä

text: Tähkähelmikkä ("Melica ciliata") on Keski- ja Etelä-Euroopassa ja Pohjois-Afrikassa yleinen heinäkasvi. Suomessa laji on erittäin harvinainen ja rauhoitettu.


title: Tähkähelmikkä

text: Tähkähelmikkä on monivuotinen heinä, joka kasvaa mätästäen 50–70 cm korkeaksi. Korret ovat pystyjä ja jäykkiä. Lehdet ovat kouruiset, harmaanvihreät ja 1–2 mm leveitä. Lehden alapinta on kalju, yläpinta tiheäkarvainen. Kieleke on risalaitanen. Kukinto on 4–7 cm pitkä, toispuoleinen, tähkämäinen röyhy, joka vaalenee kesän mittaan. Kukinnon tähkylät ovat sirottavia, heikosti sinipunaisia tai kellertäviä. Kukan ulkohelve on pitkäkarvainen, joka saa tähkän vaikuttamaan pörröiseltä kasvin heilimöidessä. Tähkähelmikkä kukkii heinäkuussa.


title: Tähkähelmikkä

text:
Tähkähelmikän päälevinneisyysalue on kattaa lähes koko Etelä- ja Keski-Euroopan Portugalista ja Ranskasta aina Romaniaan ja Länsi-Ukrainaan saakka. Lajia tavataan myös Luoteis-Afrikassa Marokossa, Algeriassa ja Tunisiassa sekä Turkissa. Ruotsissa lajilla laajempi erillinen esiintymisalueensa, jossa se on yleisimmillään Öölannin ja Gotlannin saarilla. Virosta tähkähelmikkä on hävinnyt.
Suomessa luonnonvarainen tähkähelmikkä on äärimmäisen uhanalainen, ja sitä tavataan vain yhdellä kasvupaikalla Tammisaaresta. Tämä pysyvä esiintymä löydettiin vuonna 1927. Satunnaisena tähkähelmikkää on tavattu Turusta, Naantalista ja Satakunnasta.
Tähkähelmikkä kasvaa kuivilla, aurinkoisilla ja avoimilla rinteillä ja jyrkänteillä. Kasvupaikat ovat usein kalkkipitoisia. Levinneisyysalueensa kaakkoisosissa tähkähelmikkä viihtyy aroilla. Suomen ainoa kasvupaikka sijaitsee nykyään luonnonsuojelualueella.


title: Tähkähelmikkä

text: Tähkähelmikkää viljellään myös koristekasvina.


title: Tapio Piipponen

text: Ville Juha Tapio Piipponen (s. 21. kesäkuuta 1957 Sotkamo) on suomalainen ampumahiihtäjä, joka kilpaili kansainvälisellä huipputasolla 1980-luvulla.


title: Tapio Piipponen

text: Piipponen saavutti pronssia Ruhpoldingin MM-kisoissa 1985 normaalimatkalla, 20 kilometrin kilpailussa, Juri Kaškarovin ja Frank-Peter Roetschin jälkeen


title: Tapio Piipponen

text: Olympiakisoissa Piipponen oli Sarajevossa 1984 kahdestoista normaalimatkalla ja viidestoista sprintissä (10 km). Calgaryssä 1988 hän sijoittui seitsemänneksi 10 kilometrillä ja kahdeksanneksi 20 kilometrillä


title: FIRST Robotics Competition

text: FIRST Robotics Competition on vuosittain järjestettävä tekniikan alan kilpailu. Sen on järjestänyt FIRST-organisaatio vuodesta 1992 lähtien.


title: FIRST Robotics Competition

text: Ensimmäinen FIRST-robottikilpailu oli suunniteltu innoittamaan lukiolaisia ryhtymään insinööriksi antamalla heille kokemusta työskentelystä ammattitaitoisten insinöörien kanssa robottia kehitettäessä. Tuolloin vuonna 1992 First-robottikilpailu pidettiin Manchesterin lukion liikuntasalissa.


title: FIRST Robotics Competition

text: FIRST-organisaatio pyrkii innostamaan opiskelijoita insinööreiksi. FIRST pyrkii korostamaan tiimityöskentelyä ja yhteistyötä insinöörien keskuudessa sekä kannustaa kilpailevia joukkueita pysymään ystävällisinä ja auttamaan toinen toisiaan tarvittaessa. Siihen viittaa Woodie Flowersin keksimä iskulause "hyväntahtoinen ammattimaisuus", joka kehottaa kilpailijoita keskiseen kunnioitukseen ja rehellisyyteen yksilöiden toiminnassa.


title: FIRST Robotics Competition

text: Kilpailun haaste vaihtuu joka vuosi, eivätkä joukkueet voi käyttää komponentteja edellisien kilpailujen roboteista. Robotit painavat suunnilleen 60 kg riippuen kunkin vuoden säännöistä. Perustarvikkeet annetaan jokaiselle joukkueelle osaston mukaan. Rekisteröityminen ja perustarvikesetti maksaa yhteensä n. 5 000 dollaria. Tämän lisäksi tiimillä on lupa käyttää robottiinsa 3 500 dollaria. Tämän säännön tarkoitus on estää rikkaampia joukkueita satsaamasta enemmän köyhempiin joukkueisiin nähden.


title: FIRST Robotics Competition

text: Kilpailun yksityiskohdat julkaistaan tammikuun alussa ja joukkueille annetaan kuusi viikkoa aikaa rakentaa kilpailukykyinen robotti, jotta se voi lunastaa paikan kilpailuun. Vuonna 2007 joukkueet kilpailivat 37:ssa alueellisessa kilpailussa koko maaliskuun ajan tavoitteenaan First MM-kisat Atlantassa, Georgiassa. Edellisinä vuosina MM-kisat on pidetty Houstonissa, Texasissa ja Walt Disney Worldin Epcot-puistossa.


title: FIRST Robotics Competition

text: Vuodesta 2007 alkaen yli 1 300 lukiojoukkuetta eli yhteensä 32 306 oppilasta Brasiliasta, Kanadasta, Israelista, Meksikosta, Alankomaista, Yhdysvalloista, Isosta-Britanniasta on osallistunut kilpailuun.


title: Bidston

text: Bidston on yksi englantilaisen Birkenheadin kaupungin esikaupunkialueista. Bidston sijaitsee Wirralin niemimaalla, mäen päällä, noin 60 metriä merenpinnan yläpuolella. Vuoden 2001 väestönlaskennassa alueen väkiluku oli 10 446, joista naisia oli 5 721 ja miehiä 4 725.


title: Bidston

text: Bidstonissa sijaitsee vuonna 1882 rakennettu St. Oswaldin anglikaanikirkko. Kirkon historia ulottuu kuitenkin 1200-luvulla saakka. Bidstonin lähellä kulkee M53 moottoritie. Alueen paikallisliikennettä palvelee myös Bidstonin rautatieasema.


title: Avara

text: Avara on vuokra-asuntojen omistuksia johtava ja hallinnoiva palveluyritys. Avara Oy muodostui jakautumisessa 31.10.2012. Marraskuussa 2012 Avara Oy jakautui jälleen, tällä kertaa kolmeksi yhtiöksi, jotka olivat Avara Oy, Amplus Holding Oy ja Probus Holding Oy. Avara vastaa noin 7 500 vuokra-asunnon hallinnoinnista ja toiminnan organisoinnista eri puolilla Suomea. Asuntojen vuokrauksen hoitaa Ovenia Isännöinti Oy. Avaran toimipaikka sijaitsee Helsingin Vuosaaressa.


title: Avara

text: Avaran ja sen edeltäjän YH-Suomen historia liittyy vuonna 1939 perustetun Rakennusosuuskunta Hakan historiaan. Pitkään talkoovoimin ylläpidetystä organisaatiosta syntyi "Rakennuttava Haka" ja siitä viimein vuonna 1983 kuntien omistama "YH-Rakennuttaja" alueellisine yhtiöineen. 1990-luvulla organisaatio laajeni yleishyödyllisen arava-rakennuttamisen lisäksi kiinteistösijoittamiseen: vuokra- sekä asumisoikeusasuntojen omistukseen ja isännöintiin. Omistajakentän kuntapainotteisuus pieneni oleellisesti 2000-luvulla, ja samalla paikallisista yhtiöistä muodostettiin "YH-konserni", joka myöhemmin sai nimen "YH-Suomi Oy". Maaliskuussa 2008 konsernin emoyhtiö muutti nimensä Avara Suomi Oy:ksi. Yhtiö jakautui 31.5.2010 kiinteistöliiketoimintaa harjoittavaksi Avara Asunnot Oy:ksi (nykyisin Avara Oy) ja isännöintiliiketoimintaa harjoittavaksi Avara Isännöinti Oy:ksi. Hallinnointiyhtiö Avara Oy muodostui kiinteistösijoitusyhtiö Avaran jakautumisessa 31. lokakuuta 2012.


title: Butes (Teleonin poika)

text: Butes () oli kreikkalaisessa mytologiassa Teleonin poika, joka asui Attikassa. Hyginuksen kertomuksessa hän sekoittuu Pandionin poikaan Butekseen Hyginuksen nimettyä Pandionin puolison myös Teleonin puolisoksi.


title: Butes (Teleonin poika)

text: Butes osallistui argonauttien retkeen. Kun argonautit kohtasivat seireenit ja nämä houkuttelivat heitä lauluillaan, retkikunta pelastui Orfeuksen laulettua seireenien äänten yli. Ainoastaan Butes heittäytyi mereen päästäkseen seireenien luo. Afrodite kuitenkin pelasti Buteen hukkumiselta vei hänet Lilybaioniin Sisiliaan. Siellä Buteesta tuli elymien kuningas, ja hän sai kaksi poikaa Afroditen kanssa, Polykaonin ja Eryksin.


title: Aino Kallunki

text: Aino Kallunki on kilpauransa lopettanut suomalainen ampumahiihtäjä, joka kilpaili maailman huipputasolla 1980-luvun alkupuolella.


title: Aino Kallunki

text: Kallunki sijoittui naisten maailmancupia edeltäneen Euroopan cupin kokonaiskilpailussa kolmanneksi kaudella 1982–1983 norjalaisten Gry Østvikin ja Siv Bråtenin jälkeen. Vuonna 1984 hän voitti Falunin hiihtokisoissa viiden kilometrin kilpailun ja sijoittui kymmenellä kilometrillä kolmanneksi


title: Aino Kallunki

text: Kallunki voitti vuosina 1983–1988 yhteensä neljä Suomen mestaruutta: kaksi niin normaalimatkalla kuin sprintissäkin. Hän edusti Ounasvaaran Hiihtoseuraa.


title: Otto Heidl

text: Otto Heidl (8. syyskuuta 1910 – 11. marraskuuta 1955 Bochum, Länsi-Saksa) oli saksalainen SS-Hauptsturmführer ja lääkäri, joka toimi Auschwitzissa 1941 ja Stutthofin keskitysleirillä 1942–1945.


title: Otto Heidl

text: Marraskuussa 1955 Heidl asetettiin saksalaisen tuomioistuimen eteen Bochumissa Stutthofin aikaisesta toiminnastaan. Hän hirttäytyi vankisellissään.


title: Splay-puu

text: Tietojenkäsittelytieteessä splay-puu (mukautuva puu, viistopuu, engl. "splay tree") on tasapainotettu binäärihakupuu, jonka erityisominaisuus on mukautuminen: peräkkäin samoihin avaimiin kohdistuvat operaatiot ovat erityisen nopeita. Splay-puun kehittivät Daniel Sleator ja Robert Tarjan vuonna 1985.


title: Splay-puu

text: Splay-puun operaatiot toimivat tasoitetussa suoritusajassa "O"(log "n"). Koska avainkysely nostaa kysytyn solmun juureksi, peräkkäiset kyselyt toimivat vakioajassa.


title: Splay-puu

text: Käytännön tehokkuus verrattuna muihin hakupuihin riippuu käyttötavasta. Esimerkiksi treap saattaa olla nopeampi vaihtoehto. Splay-puu ei kuitenkaan vaadi lainkaan ylimääräistä tilaa linkkien lisäksi.


title: Andrzej Stołyhwo

text: Andrzej Stołyhwo (s. 1939) on puolalainen professori, joka on erikoistunut luonnollisten ja teollisesti tuotettujen rasvojen ja öljyjen analysointiin.


title: Andrzej Stołyhwo

text: Stołyhwo suoritti kemian maisteritutkinnon 1961, PhD-tutkinnon 1968 ja DSc-tutkinnon 1988, kaikki Gdańskin teknillisessä korkeakoulussa.


title: Andrzej Stołyhwo

text: Stołyhwo on toiminut post. doc. tutkijana Minnesotan yliopiston Hormel-instituutissa 1971–1972, sekä opettajana École polytechniquessa, Palaiseaussa, Ranskassa 1981–1985 ja Universite Pierre et Marie Curie PARIS VI:ssa 1982–1985. Kotimaassaan hän on toiminut kotiyliopistonsa lisäksi muun muassa professorina Varsovan maatalousyliopistossa (). Hänen tutkimuksensa on keskittynyt kromatografian instrumentoinnin kehittämiseen erityisesti kaasukromatografiaan (GLC), korkean erotuskyvyn nestekromatografiaan (HPLC), ylikriittiseen kromatografiaan (SFC) sekä kapillaariseen elektroforeesiin. Hän on julkaissut alallaan 55 tieteellistä artikkelia, yhden patentin sekä ollut mukana keksimässä lasersädepohjaista mittausmenetelmää korkean erotuskyvyn nestekromatografiaan.


title: Andrzej Stołyhwo

text: Vuonna 2002 Stołyhwo tutki saksalaisen professorin ja SS-patologin Rudolf Spannerin toisen maailmansodan aikana Danzigin anatomisessa instituutissa tuottamaa saippuaa, joka väitettiin sisältävän ihmisrasvoja muun muassa Stutthofin keskitysleirivankien ja lähiseudun mielisairaaloiden asukkien ruumiista. Hän totesi saippuanäytteiden sisältävän kaoliinia, mikä viittasi ihmisrasvoista peräisin olevan saippuan tulleen käytetyksi hyödyntämistarkoituksessa. Tämä oli hänen mukaansa vastoin yleisiä lääketieteen eettisiä periaatteita.


title: Andrzej Stołyhwo

text: Tehtiinkö Stutthofin juutalaisista saippuaa?


title: Hannele Mikaela Taivassalo

text: Hannele Mikaela Taivassalo (s. 19. huhtikuuta 1974 Alaveteli) on ruotsinkielinen suomalainen kirjailija. Hän sai Runeberg-palkinnon vuonna 2008 teoksellaan "Viisi veistä Andrej Kraplilla" (alkuteos "Fem knivar hade Andrej Krapl").


title: Hannele Mikaela Taivassalo

text: Taivassalo on valmistunut filosofian maisteriksi pääaineenaan kirjallisuustiede. Hän on opiskellut draaman kirjoittamista Teatterikorkeakoulussa, näyttämötaidetta Göteborgin yliopistossa ja pohjoismaista kirjallisuutta Helsingin yliopistossa.


title: Hannele Mikaela Taivassalo

text: Taivassalo oli vuonna 1997 perustamassa Skunkteateria, jolle hän on kirjoittanut näytelmiä. Hän on kertonut juurtensa olevan ”absurdistisessa ja surrealistisessa taide- ja elämännäkemyksessä”.


title: Elias Tuoriniemi

text: Elias Tuoriniemi (12. joulukuuta 1772 Pyhäjärvi – 30. kesäkuuta 1840 Pyhäjärvi) oli 1800-luvun alun suomalainen kansanrunoilija.


title: Elias Tuoriniemi

text: Tuoriniemen vanhemmat olivat talollinen Lauri Tuoriniemi ja Liisa Kaurala. Hän eli Pyhäjärvellä, joka tuolloin kuului Pyhäjoen pitäjään, toimien isäntänä Pyhäjärven kylän Tuoriniemen talossa vuosina 1803–1833. Hänellä oli myös sepän ja suutarin taidot. Tuoriniemeltä on säilynyt jälkipolville neljä kalevalamittaista runoa. Pisin niistä on juoppouden pahetta vastustava "juttu juomareista", toinen on pilkkaruno "suuresta tupakanpuutteesta" ja kolmas lyhyt "Runo kirpusta". Neljäs runo "Yksi kaunis laulu" kuvaa Pyhäjärven kirkonkylän nuorison elämää 1780-luvun lopulla. Juomarirunon merkitsi muistiin 1822 J. F. Liljebladh ja se julkaistiin Turun Viikko-Sanomat-lehdessä vuonna 1826, sekä arkkiveisuna, ensimmäisen kerran 1828. Tupakkarunon ja kirppurunon taas julkaisi Zacharias Topelius vanhempi teoksessaan "Suomen Kansan Vanhoja Runoja ynnä myös nykyisempiä lauluja, 1826–1829".


title: Elias Tuoriniemi

text: Tuoriniemen puoliso oli vuodesta 1797 lähtien Anna Juhontytär Leskelä (1778–1841).


title: Idman & Arvela

text: Ab Parfumerie Idman & Arvela Oy oli vuosina 1907–1959 toiminut Suomen suurin kosmeettisten tuotteiden valmistaja. Vuonna 1907 perustetun yrityksen parasta aikaa olivat sotien jälkeiset vuodet, jolloin kosmetiikan tuonti oli säännösteltyä ja kotimainen tuotanto korvasi sitä. Idman & Arvela oli vuonna 1948 Suomen suurin ja parhaiten varusteltu hajuvesitehdas, joka työllisti 34 henkeä.


title: Idman & Arvela

text: Idman & Arvelan perustivat vuonna 1907 apteekkari Einar Idman ja vaimonsa Doris o. s. Puustinen alun perin nimellä "Finska Farmaceutiska Agentur". Parin vuoden kuluttua yhtiökumppaniksi tuli Ilmari Arvela, mutta vuonna 1912 Idman otti taas yrityksen kokonaan haltuunsa. Arvelan nimi säilyi toiminimessä, kun se muutettiin vuonna 1917 osakeyhtiöksi. Yhtiön toimialaksi määriteltiin ”agentuuriliike sekä valmistaa ja myydä parfyymeja, hiusväriä, eau de colognia, saippuoita, farmaseuttisia, kemiallisia, kosmeettisia ja teknisiä valmisteita”. Vuosina 1919–1921 yhtiöllä oli sivuliike Parfumerie le Coq Tukholmassa ja sitten Helsingissä. Sivuliikkeitä ja tytäryhtiöitä oli useita Suomessakin, kuten Kajaanin Rohdoskauppa Oy.


title: Idman & Arvela

text: Einar Idman sai kauppaneuvoksen arvon 1945. Samana vuonna hänen vaimonsa Doris kuoli, ja Idman avioitui seuraavana vuonna Aune Inkeri Ahlströmin kanssa. Idman kuoli 1954.


title: Idman & Arvela

text: Huhtamäki-yhtymä osti vuonna 1959 Idman & Arvelan. Yhtiön teknokemiallisen tehtaan toiminta siirrettiin Fincos Oy:n yhteyteen ja sen harjoittama kosmeettisen alan tukkukauppa Lääketukku Oy:lle. Idman & Arvelan vanhahtavana pidetystä valikoimasta ei kuitenkaan säilytetty montakaan tuotetta. Vuonna 1975 Lounais-Suomen Osuusteurastamo (LSO) osti yhtiön ja muutti sen nimeksi Oy Finnpet Ab. Se fuusioitiin 1981 Turun Teurastamo Oy:öön.


title: Optatus Lyytinen

text: Opatti (eli Optatus) Lyytinen (4. kesäkuuta tai 24. kesäkuuta 1832 Vesanto – 30. joulukuuta 1903 Vesanto) oli suomalainen kansanrunoilija.


title: Optatus Lyytinen

text: Selkämän tilalla syntyneen Lyytisen vanhemmat olivat talollinen Juhani Lyytinen ja tämän vaimo Eeva Kanninen.


title: Optatus Lyytinen

text: Optatus Lyytinen oli toisen kansanrunoilijan, Pentti Lyytisen, veljenpoika. Hän opetteli luku-, kirjoitus- ja laskutaidon ja viljeli vuodesta 1868 lähtien omaa Penttilän tilaansa Vesannon Sonkarinsaaren kylässä.


title: Optatus Lyytinen

text: Kuntakokouksen puheenjohtajana hän toimi vuodesta 1871 vuoteen 1877 ja kunnallislautakunnan varaesimiehenä vuodesta 1879 vuoteen 1897.


title: Optatus Lyytinen

text: Lyytinen kirjoitti jo nuorempana runoja ja lauluja, joita julkaistiin ensin Suomettaressa 1855 ja 1856 ja myöhemmin Kuopiossa ilmestyneessä Savo-lehdessä.


title: Optatus Lyytinen

text: Optatus Lyytisen puoliso vuodesta 1861 oli Kustaava Sikström (k. 1922).


title: Optatus Lyytinen

text: Lyytisen runot olivat osin lyyrillisiä tuokiokuvia, mutta osin ne liittyivät ajankohtaisiin tapahtumiin tai keksintöihin tai hänen omiin kokemuksiinsa:


title: Optatus Lyytinen

text: Lyytinen käytti runoissaan paitsi vanhaa kansanrunon mittaa, myös loppusoinnillisen kansanlaulun muotoa.


title: Albert Kukkonen

text: Albert Kukkonen (14. helmikuuta 1835 Rautalampi – 3. joulukuuta 1918 Rautalampi) oli suomalainen kansanrunoilija. Hinkkalan talossa syntyneen Kukkosen vanhemmat olivat Gabriel Eerikinpoika Kukkonen (k. 1873) ja Helena Kustaava Närhi (k. 1871). Kukkonen kirjoitti runoja nuoruusvuosinaan ja niitä on säilynyt Julius Krohnin kokoelmassa Suomalaisen Kirjallisuuden Seuran arkistossa.


title: Albert Kukkonen

text: Kukkonen viljeli perimäänsä kotitaloa ja hän oli myös Rautalammin kunnalliskauppayhtiön perustaja ja maanviljelysseuran jäsen.


title: Pietari Kettunen

text: Pietari Kettunen eli Tšena-Pekka (k. noin 1830) oli Vienan Karjalassa Vuokkiniemellä Tšenan kylässä 1800-luvun alussa asunut kansanrunoilija, joka kierteli myös ”laukkuryssänä” Suomen puolella ja valmisti talonpojille vällyjä, lammasnahkaturkkeja ja muita vaatekappaleita. Hän löysi itselleen vaimon, Kilposen Marin, Vesan kylästä Kiimingistä ja teki aiheesta runon. Kun Elias Lönnrot kävi 1830-luvulla Vuokkiniemellä oli Pietari Kettunen jo kuollut, mutta hänen leskensä Mari oli vielä elossa.


title: Emil Lassinen

text: Emil Viktor Lassinen (30. maaliskuuta 1861 Mäntsälä – 17. huhtikuuta 1938 Porvoo) oli kansakoulunopettaja, toimittaja ja kirjailija.


title: Emil Lassinen

text: Lassinen kävi Jyväskylän seminaarin vuosina 1881–1883 ja toimi sitten kansakolunopettajana vuosina 1883–1891 ja Lohjan kasvatuslaitoksen johtajana 1891–1906. Myöhemmin hän oli Uusimaa-lehdessä ensin toimitussihteerinä 1908–1909 ja sitten päätoimittajana 1909–1938.


title: Emil Lassinen

text: Lassinen oli naimisissa vuosina 1902–1905 Margareeta Kristiina Karjalaisen kanssa. Jäätyään leskeksi hän oli toisen kerran naimisissa kansakoulunopettaja Selma Johanna Polvianderin kanssa vuosina 1917–1928.


title: Libyanmeri

text:
Libyanmeri () on Välimeren osa, joka sijaitsee Kreikalle kuuluvan Kreetan saaren ja Pohjois-Afrikan rannikon välissä. Libyanmeri on pari kilometriä syvä ja sen rannalla sijaitsevat suurimmat kaupungit ovat Libyassa ja Egyptissä. Libyanmeren halki kulkee tärkeä laivaväylä Suezin kanavan ja Euroopan välillä.
Libyanmeren pohja on rannikon läheisyydessä kerroslaakioinen. Libyanmeren ilmasto on subtrooppinen. Alueen keskinmääräinen sademäärä vuodessa on 100–500 mm. Lämpötila tammikuussa on 10–20 °C ja heinäkuussa 20–30 °C.


title: Libyanmeri

text: Kreetan rannikon Libyanmereen kuuluvista lahdista suurin on Messaránlahti saaren etelärannikon keskiosissa. Meressä sijaitsevat muun muassa Kreikalle kuuluvat, Kreetan saariin luettavat Gávdoksen, Gavdopoúlan, Paximádian, Chrysín ja Koufonísin saaret. Euroopan ja Afrikan litosfäärilaatat kohtaavat Libyanmerellä Gávdoksen eteläpuolella.


title: Libyanmeri

text: Kreetalla Libyanmeren rannalla sijaitsevat muun muassa Palaióchora, Soúgia, Agía Rouméli, Loutró, Chóra Sfakíon, Fragkokástello, Agía Galíni, Mátala, Kaloí Liménes, Mýrtos ja Ierápetra. Myös muun muassa Kommóksen arkeologinen kohde sijaitsee Libyanmeren rannalla. Lähellä rantaa sijaitsevat myös Faistos ja Agía Triáda sekä Prévelin ja Kapsáksen luostarit.


title: Katti-Matti

text: Katti-Matti (alkuperäiseltä nimeltään "Heathcliff") on George Gatelyn alun perin vuonna 1973 luoma sarjakuvahahmo.


title: Katti-Matti

text: Katti-Matti on kissa, jolla on oranssinvärinen turkki ja mustan värinen nenä. Hän asustaa Jussi-nimisen pojan (alun perin nimeltään Iggy) ja hänen isovanhempiensa luona. Hän pitää eritoten kaloista ja tämän takia hän tekee jäyniä kaupungin kalakauppiaalle. Katti-Matti tekee välillä kiusaa muillekin kaupungin kissoille ja koirille, kuten esimerkiksi Sökö-nimiselle koiralle (Spike), jonka kanssa hänellä on aina erimielisyyksiä. Hänellä on Sonja-niminen tyttöystävä, joka on valkoinen persialaisrotuinen kissa. Hänen isänsä on tunnettu rikollinen, ja tämän takia on vankilassa.


title: Katti-Matti

text: Katti-Matista tehtiin kaksi televisiosarjaa, ensimmäinen tehtiin vuosina 1980–1982 ja toinen 1984. Suomessa televisiosarjoja ei ole esitetty televisiossa, mutta vuonna 1984 valmistuneen sarjan jaksoja on julkaistu VHS-kasetteina 1990- ja 2000-luvun aikana sekä DVD:nä viime vuosina. Vuonna 1986 julkaistiin elokuva, joka koostui muutamasta vuoden 1984 sarjassa esitetyistä jaksoista.


title: Katti-Matti

text: Lehtimiehet ja sitten Yhtyneet Kuvalehdet julkaisivat Suomessa vuosina 1986–1991 "Kattimatti"-nimistä sarjakuvalehteä. Lehti sisälsi sarjakuvien lisäksi muun muassa kirjeystäväpalstan ja puuhasivuja. Lehden päätoimittaja oli Minna Salomaa.


title: Irene Mendelin

text: Aina Irene Mendelin (27. joulukuuta 1864 Jyväskylä – 14. syyskuuta 1944 Saarijärvi) oli suomalainen runoilija ja kääntäjä. Mendelin oli Suomen ensimmäinen omia runokokoelmia julkaissut naisrunoilija.


title: Irene Mendelin

text:
Irene Mendelin vanhemmat olivat vääpeli Carl Edvard Mendelin ja Maria Sofia Ahlqvist. Mendelin valmistui 1882 Jyväskylän tyttökoulusta ja suoritti vuosina 1889-1893 Helsingin Suomalaisen Jatko-opiston. Toimeentulonsa hän sai Jyväskylän tullikamarin rahastonhoitajan työstä vuosina 1906–1929.
Hän oli Keski-Suomen raittiuspiirin sihteeri 1915–1929, Keski-Suomen eläinsuojeluyhdistyksen sihteeri 1912–1916 ja puheenjohtaja 1916–1929 sekä useita vuosia Jyväskylän Marttayhdistyksen, Suomalaisen Naisliiton Jyväskylän osaston ja Kokoomuksen naisjärjestön Jyväskylän osaston puheenjohtaja. Raittiuden Ystävien kunniajäsen hän oli vuodesta 1933. Jyväskylän Mendelininkatu on nimetty Irene Mendelinin mukaan.


title: Irene Mendelin

text: Mendelinin runoja julkaistiin ensimmäisen kerran Kansanvalistusseuran kalenterissa 1885 ja hänen runojaan ilmestyi myös Suomen Kaunokirjailijaliiton Liitto-albumeissa sekä Keski-Suomi-lehdessä. Isänmaallisuus, naisasialiike ja raittiustyö tulivat hänen runoissaan ja lauluissaan voimakkaasti esiin. Aatteellisuuden lisäksi runot sisältävät luonnontunnelmia ja rakkausaiheita, jotka pehmensivät hänen runoilijakuvaansa. Tunnetuin hänen runoistaan lienee "Hiljaa juuri kuin lammen laine", jota virheellisesti pidetään kansanlauluna.


title: Aleksanteri Rahkonen

text: Aleksanteri Rahkonen (26. kesäkuuta 1841 Viipurin maalaiskunta – 1. toukokuuta 1877 Viipuri) oli suomalainen runoilija, opettaja, toimittaja ja kääntäjä.


title: Aleksanteri Rahkonen

text: Mylläri David eli Taavetti Rahkosen ja Eeva Avitaisen poikana syntynyt Aleksanteri Rahkonen pääsi ylioppilaaksi 1862 Viipurin ruotsalaisesta kimnaasista ja opiskeli sitten Helsingin yliopistossa.


title: Aleksanteri Rahkonen

text: Hän oli vuonna 1864 opettajana Kytäjän kartanon omistajan Constantin Linderin ja tämän puolison Marie Linderin perustamassa koulussa Kytäjällä. Rahkosen opettajantoimi päättyi kuitenkin lyhyeen hänen juopoteltuaan ja lainattuaan luvatta hevosen matkaa varten. Myöhemmin Rahkonen toimi opettajana kotiseudullaan.


title: Aleksanteri Rahkonen

text: Rahkonen tunnetaan parhaiten runostaan "Miks' leivo lennät Suomehen?", jonka on lauluksi säveltänyt Erkki Melartin. Hän käänsi myös ruotsin- ja saksankielisiä runoja ja lauluja suomen kielelle. Hän julkaisi ensin omia ja käännösrunoja Maiden ja Merien Takaa -lehdessä, mutta sittemmin myös runokokoelmia, näytelmäkäännöksiä, oppikirjoja, saksankielisen oppaan Vuoksesta ja Imatrankoskesta ja kuvauksen "Kertomus Antrean pitäjästä" Itä-Suomesta, josta osa painettiin Suomen Kuvalehteen vuonna 1874.


title: Aleksanteri Rahkonen

text: Rahkosen teoksia ovat:


title: Aleksanteri Rahkonen

text: Rahkonen kuoli naimattomana Viipurissa vuonna 1877 jouduttuan lähtemään Helsingistä epäsäännöllisen elämän ja heikentyneen terveytensä takia.


title: Musta tiikeri

text: Musta tiikeri () on Björn Kurténin 1978 julkaistu (suomennos 1981) romaani. Teos kertoo Itämeren rantamilla 20 000 vuotta sitten eläneestä ihmisyhteisöstä. Kirjan keskeisenä teemana on Cro-Magnonin ihmisen ja neanderthalin ihmisen yhteiselo ja nenderthalilaisten vähittäinen väistyminen tulokkaiden tieltä. Kurtén itse kutsui kirjaansa ”paleofiktioksi”, ja on korostanut, että kirja ei pyri esittämään teoriaa ihmisen evoluutiosta, vaan se kertoo ainoastaan kuvitteellisen tarinan siitä, miten kahden ihmislajin kohtaaminen on saattanut tapahtua.


title: Mars-96

text: Mars 96 eli Mars 8 oli venäläinen Mars-luotain, jonka laukaisu epäonnistui 16. marraskuuta 1996. Laukausuväline oli Proton 8K82K/11S824F-kantoraketti, joka toimi moitteettomasti. Laukaisimen neljäs rakettivaihe Block D-2 ei kuitenkaan syttynyt, koska se ei saanut avaruusalukselta starttikomentoa. Kyseinen ylimmän rakettivaiheen moottori kuului Lavotskinin rakentamaan avaruusluotaimeen. Alus putosi takaisin maahan. Nykytiedon mukaan alus putosi mereen Chilen rannikolla.


title: Mars-96

text: Mars 96 oli 1980-luvulla kunnianhimoisen Neuvostoliiton avaruusohjelman pääprioritteetti. Sen tunnus oli aluksi Mars 92 ja sitten Mars 94 – nimi muuttui aina laukaisun lykkääntyessä, kun avaruusluotaimen tekninen kehitys hidastui rahoitusvaikeuksien takia. Mars 96 perustui neuvostoliittolaisiin Phobos-luotaimiin ollen vielä niitäkin raskaampi. Mars 96 priorisointi esti venäläisten Spetrum-Röntgen-Gamma ja Radioastron-satelliittien kehityksen loppuun asti. Nämä avaruuslennot kuten Mars 96:n seuraaja Phobos-Grunt on elvytetty 2000-luvulla ja näyttävät toteutuvan vielä jossain muodossa.


title: Mars-96

text: Mars 96 oli suuri avaruusluotain, joka onnistuessaan olisi tehnyt monia mittauksia:


title: Mars-96

text: Mars 96 luotain oli kolmiakselistabiloitu alus, jonka massa oli 6 180 kg tankattuna ja tyhjämassa 3 160 kg.


title: Mars-96

text:
Aluksen kuljettama pinta-asema oli halkaisijaltaan noin metrin kokoinen painaen noin 60 kg. Sen sähkönlähde oli RTG (ydinvoima). Siinä oli kahdeksan tieteellistä mittalaitetta – Suomesta tulivat mm. pinta-aseman keskustietokone, sen ohjelmistot sekä säänmittausanturit.
Alus kuljetti myös kaksi penetraattoria, joissa oli kamerat, spektrometrit, kiihtyvyysanturit ja seismometrit.Suomalainen Ilmatieteen laitos johti Metegg-pinta-aseman kehitystyötä 1980-luvulta laukaisuun asti. Sen alihankkijoina toimi useita suomalaisia avaruustekniikkayrityksiä. Itse laskeutuja valmistettiin Neuvostoliitossa ja Venäjällä.


title: Mars-96

text: Euroopan avaruusjärjestö päätti Mars-96:n tuhouduttua aloittaa Mars Express-missionsa. Perusteena oli läntisen Euroopan Mars-tutkijoiden merkittävä panos Mars 96:n tieteellisiin mittalaitteisiin eli tosiasiaan, että kyseisten tuhoutuneiden laitteiden varakappaleet voivat toimia perustana ESAn omalle Mars-missiolle.


title: Mars-96

text: Myös Ranskan avaruusjärjestön CNESin sittemmin talousvaikeuksissa peruuttama Netlander oli nimenomaan laskeutujien kohdalla suora jatko Mars 96-missioon.


title: Mars-96

text: Myös venäläis-suomalainen MetNet-laskeutujien teknologiakehitys pohjautuu Mars 96:een.


title: Dramacon

text: Dramacon on Svetlana Šmakovan kirjoittama ja piirtämä alun perin englanninkielinen pseudomangasarja. Sarjan on julkaissut Tokyopop-kustantamo vuosina 2005-2007. Dramacon oli ehdolla Harvey Award -palkinnon saajaksi 2006 ja Eisner-palkinnon saajaksi erikoistunnustus-kategoriassa 2007.


title: Dramacon

text: Nuori amatöörikirjailija Christie asettuu animetapahtuman taiteilijakujalle esittelijäksi, koska kokee sen mahdollisuudeksi mainostaa taiteilijapoikaystävänsä kanssa aloittamaansa mangaa. Odottamatta hän ihastuu salaperäiseen cosplayeriin, Mattiin, joka lohduttaa häntä poikaystävän flirttaillessa muille tytöille. Mattin ja Christien suudelman nähnyt raivostunut ja juopunut poikaystävä yrittää seksuaalisesti hyväksikäyttää Christietä. Sen jälkeen Christie viettää viimeisen yönsä Mattin ja hänen ystäviensä luona.


title: Dramacon

text: Christie saapuu seuraavaan Yatta Anime -tapahtumaan uuden piirtäjän, Bethanyn, kanssa. Christie tapaa siellä Mattin, jolla on uusi tyttöystävä. Tämä animetapahtuma on mustasukkaisuuden valloittama, mutta kolmantena vuotena asiat alkavat selvitä.


title: Dramacon

text: Uudella piirtäjällä Bethanyllä on ongelmia hänen äitinsä tullessa kolmantena vuotena katsomaan, millaisessa "kulttuuritapahtumassa" Bethany on. Bethany riitelee äitinsä kanssa uravalinnastaan, minkä jälkeen äiti ajaa kolarin. Christie ja muut jättävät tapahtuman tyytyväisempinä kuin aiemmin.


title: Ultima II

text: Ultima II: The Revenge of the Enchantress on Richard Garriottin kehittämä ja Sierra On-Linen alun perin 1982 julkaisema "Ultima"-tietokoneroolipelisarjan videopeli. Pelin julkaisun jälkeen Richard Garriott perusti Origin Systemsin.


title: Ultima II

text: Pahan velho Mondainin rakastajatar Minax uhkaa Maata aiheuttamalla häiriöitä aika-avaruusjatkumossa, ja sankarin tehtävä on tappaa hänet.


title: G. A. Heman

text: Gustaf Adolf (G. A.) Heman (18. elokuuta 1855 Vesilahti – 2. huhtikuuta 1917 Porvoo) oli suomalainen rovasti, asessori ja kirjailija. Hän käytti myös nimimerkkejä "G.A.H.", "K. A. Heman", "Kah" ja "K.A.H".


title: G. A. Heman

text: Vesilahden Nälkäniemen Mäkelän torpasta kotoisin olleen Hemanin vanhemmat olivat torppari Adolf Juhonpoika Mäkelä ja Helena Mäkelä ja puoliso Lydia Sofia Silander. Hän pääsi opiskelemaan Vesilahden kirkkoherran Gustaf Ticklenin avustuksella ja kirjoitti ylioppilaaksi Hämeenlinnan alkeisoppilaitoksesta 1876. Heman suoritti Helsingin yliopistossa teologian erotutkinnon 1879 ja hänet vihittiin papiksi 1880.


title: G. A. Heman

text: Heman oli Ylöjärven kappalaisena 1885-1892, Merikarvian kirkkoherrana 1892-1905 ja Jyväskylän maaseurakunnan kirkkoherrana 1905-1917. Heman sai rovastin arvon 1896. Hän toimi Porvoon tuomiokapitulin asessorina 1905-1909 sekä 1915-1917 ja lääninrovastina 1913-1917. Heman oli papiston edustajana mukana säätyvaltiopäivillä 1894, 1897, 1899, 1900, 1904-1905 sekä 1906 ja osallistui myös kirkolliskokouksiin 1893-1913.


title: G. A. Heman

text: Heman oli naimisissa vuodesta 1880 Lydia Lovisa Silanderin kanssa.


title: G. A. Heman

text: Heman kirjoitti kaunokirjallisen tuotantonsa 1880-luvulla käyttäen nimimerkkiä "Kah". Hän myös käänsi muun muassa tanskan kielestä Sören Kierkegaardin teoksia.


title: Suomen kansallispuistot

text:
Suomen kansallispuistot ovat valtion omistamia alueita, jonka käyttö kansallispuistona on säädetty lailla. Suomessa on 40 kansallispuistoa.
Laajin on Lemmenjoen kansallispuisto ja toiseksi laajin Urho Kekkosen kansallispuisto. Kävijämäärältään suosituin Pallas-Yllästunturin kansallispuisto. Kansallispuistojen hoidosta vastaa Metsähallitus.


title: Suomen kansallispuistot

text: Luonnonsuojelutoiminta alkoi Suomessa kaupunkien sivistyneistön piirissä. Jo 1800-luvun lopulla pohdittiin, mistä löytyisi sopivia suojelukohteita ""huviksi ja nautinnoksi kaikille vapaan luonnon ystäville"" kohtuullisten liikenneyhteyksien päästä niin, että puistoalueen väestön elinoloihin ei tarvitsisi juuri puuttua. Tutkimusmatkailija Adolf Erik Nordenskiöldin Ruotsissa julkaisema kirjoitus ”Ehdotus valtiopuistojen perustamiseksi Pohjoismaihin” vuodelta 1880 nosti asian julkisuuteen. Suomeksi se ilmestyi valtion ensimmäisen luonnonsuojeluvalvojan Rolf Palmgrenin teoksessa "Luonnonsuojelu ja kulttuuri" vuonna 1922. Vuonna 1925 kansallispuistokohteiden etsintä annettiin kasvitieteen professori Kaarlo Linkolan tehtäväksi. Hän ehdotti kahdeksaa kohdetta, jotka sijaitsivat Pohjois-Suomessa. Hankkeet synnyttivät paikallisen väestön vastustusta. Erityisesti Kuusamoon ehdotettu Oulangan kansallispuisto oli vastatuulessa, kun asiaa koskeva lakiesitys tuli eduskuntaan vuonna 1926. Koko asia lykkääntyi, kunnes luonnonsuojeluaatetta kannattava professori A. K. Cajander tuli pääministeriksi ja antoi asialle uutta vauhtia. Laki astui voimaan vuonna 1938. Samalla perustettiin neljä kansallispuistoa ja kuusi luonnonpuistoa. Ensimmäiset kansallispuistot olivat Pallas-Ounastunturi, Pyhätunturi, Petsamon Heinäsaaret ja Porkkalanniemi.


title: Suomen kansallispuistot

text: Suomen kansallispuistot olivat 1970-luvulle asti vain kartoille ja osittain maastoon merkittyjä alueita vailla hoitoa ja suurempia kävijämääriä. Kun 1970-luvulla otettiin puistojen hoitoon mallia Yhdysvalloista, havahduttiin kehittämään niiden palveluja. Vuonna 1978 valmistui Kansallispuistokomitean mietintö, jossa ehdotettiin toiminnan kehittämistä ja puistojen lisäämistä. Asia herätti vastustusta niillä paikkakunnilla, joihin ehdotettiin uusia puistoja. Lopulta vuonna 1982 perustettiin 13 uutta kansallispuistoa. Samalla luotiin toimintamalli, jossa asiasta vastaa Metsähallitus sekä ympäristöhallinnon että maa- ja metsätaloushallinnon valvonnassa.


title: Suomen kansallispuistot

text: Kansallispuistoissa on kielletty kaikenlainen luontoa muuttava toiminta.


title: Suomen kansallispuistot

text: Rakennuksien, rakennelmien ja teiden rakentaminen on kielletty. Tämä ei kuitenkaan koske sellaista rakentamista joka on tarpeellista edistämään alueen hoitoa, valvontaa, tutkimusta, yleisön opastamista, retkeilyä ja alueeseen tutustumista. Tien saa rakentaa kun se on opastustoiminnan kannalta tarpeellista.


title: Suomen kansallispuistot

text: Maanotto ja kaivostoiminta, maa- ja kallioperän vahingoittaminen ja ojittaminen on kielletty.


title: Suomen kansallispuistot

text: Sieniä, puita, pensaita tai muita kasveja ja niiden osia ei saa vahingoittaa. Sen sijaan marjojen ja hyötysienien poimiminen on sallittu.


title: Suomen kansallispuistot

text: Luonnonvaraisten selkärankaisten eläimien pyydystäminen, tappaminen ja hätyyttäminen sekä niiden pesien hävittäminen on kielletty. Onkiminen ja pilkkiminen on kuitenkin sallittu, kuten myös Poronhoitolain mukainen poronhoito.


title: Suomen kansallispuistot

text: Selkärangattomien eläimien pyydystäminen tai kerääminen on kielletty.


title: Suomen kansallispuistot

text: Kansallispuiston järjestyssäännöissä voidaan kieltää tai rajoittaa liikkumista, leiriytymistä, maihinnousua sekä veneen, laivan tai muun kulkuneuvon pitämistä.


title: Suomen kansallispuistot

text: Kansallispuistoon mentäessä on aina syytä tutustua alueen järjestyssääntöihin. Sallittuja aktiviteetteja ovat yleensä kävely, hiihto ja lumikenkäily. Polkupyörällä liikkuminen ja ratsastaminen on yleensä sallittua vain tarkoitukseen osoitetulla reitillä. Puistossa saattaa olla alueita, joilla liikkuminen on kokonaan tai osan vuotta kielletty. Lintujen pesintäalueet saattavat olla tällaisia rajoitusalueita.


title: Suomen kansallispuistot

text: Monissa kansallispuistoissa leiriytyminen on sallittu vain esimerkiksi autiotuvissa ja niiden välittömässä läheisyydessä. Samoin tulenteko on sallittu vain virallisilla nuotiopaikoilla.


title: Suomen kansallispuistot

text: Kansallispuistoissa pyritään säilyttämään koskematonta luontoa. Kaikkien kansallispuistoissa kävijöiden tulisi muistaa kunnioittaa luonnonrauhaa ja liikkua jälkiä jättämättä ja eläimiä häiritsemättä. Puistojen järjestyssääntöjä tulee noudattaa.


title: Suomen kansallispuistot

text: Liikkumiseen pitäisi käyttää polkuja kun se on mahdollista. Kivikkoiseksi kuluneen polun vieressä käveleminen kuluttaa maastoa myös polun vierestä ja polku levenee turhaan. Kallioiden kasvillisuus, jäkäliköt, dyynit ja märät avosuot ovat erityisen herkkiä kulutukselle.


title: Suomen kansallispuistot

text: Roskia ei kansallispuistoihin pitäisi jäädä yhtään. Vastuullinen retkeilijä kantaa mukanaan tuomat roskat myös pois puistosta; roskien haku kulkuneuvoilla kuluttaa herkkää luontoa. Luontoon roskia ei tule jättää missään tapauksessa.


title: Alppihiihdon maailmancup 2001–2002

text: Alppihiihdon maailmancup 2001-2002 oli historian 36. Alppihiihdon maailmancup -kausi. Miesten kokonaiskilpailun voitti Itävallan Stephan Eberharter ja naisten saman maan Michaela Dorfmeister. Kauden aikana Suomi sai kautta aikojen ensimmäiset palkintokorokesijoituksensa maailmancupissa, kun Tanja Poutiainen sijoittui Italian Sestrieressä pujottelussa toiseksi ja Sami Uotila Italian Alta Badiassa suurpujottelussa kolmanneksi.


title: S/S Alho

text: Alho I ja Alho II olivat Pyhäjärvellä 1800- ja 1900-luvuilla Vesilahden ja Tampereen välillä liikennöinneitä matkustajia ja rahtia kuljettaneita höyrylaivoja.


title: S/S Alho

text: Alho I rakennettiin 1877 ja se kulki Pyhäjärvellä aina vuoteen 1910 saakka jolloin alus siirrettiin Näsijärvelle hinaajaksi.


title: S/S Alho

text: Alho II rakennettiin 1910. Alusta pidennettiin 1924 3 metrillä ja samassa yhteydessä sen nimeksi muutettiin pelkkä Alho. Laivan kotisatama oli Alhonlahden Kostialassa ja se kulki joka päivä edestakaisen matkan Vesilahden Narvasta Tampereen Laukontorin rantaan.


title: S/S Alho

text: Kun säännöllinen laivaliikenne Narvan ja Tampereen välillä päättyi 1940-luvulla Alho-laiva siirtyi sen jälkeen kuljettamaan matkustajia Tampereen Viikinsaareen aina vuoteen 1964 saakka.


title: Kopsa (Raahe)

text: Kopsa on noin 250 asukkaan maalaiskylä Raahessa, kantatie 88:n varressa, 20 kilometrin päässä Raahen kaupungista. Kopsa kuului ennen Raahen ja Pattijoen kuntaliitosta Pattijoen kuntaan.


title: Kopsa (Raahe)

text: Kopsan naapurikyliä ovat Lasikangas ja Mattilanperä. Kopsan koulu on lakkautettu keväällä 2007.


title: Epätavanomainen öljy

text: Epätavanomainen öljy tarkoittaa öljyä, joka tuotetaan menetelmillä, jotka poikkeavat tavanomaisesta öljyntuotannosta.


title: Epätavanomainen öljy

text: Epätavanomaista öljyä voidaan tuottaa esimerkiksi uusiutumattomista energianlähteistä kuten öljyhiekasta tai öljyliuskeesta tai uusiutuvista energianlähteistä, kuten biodiesel tai monenlaisista raaka-aineista esimerkiksi Fischer–Tropsch-menetelmällä.


title: Prunella Scales

text: Prunella Margaret Rumney Illingworth eli Scales CBE (s. 22. kesäkuuta 1932) on brittiläinen näyttelijä. Hänet tunnetaan parhaiten roolista televisiosarjassa "Pitkän Jussin majatalo".


title: Prunella Scales

text: Vuonna 1992 Baftan televisiopalkinnon saajaksi ehdolla ollut Scales on esiintynyt myös elokuvissa. Hän on naimisissa näyttelijä Timothy Westin kanssa; Samuel West on parin poika.


title: Jokela (Raahe)

text: Jokela on kuntakeskukseen kiinni kasvanut kylä Raahessa, entisen Pattijoen kunnan alueella. Kylässä asuu arviolta 500 ihmistä.


title: Jokela (Raahe)

text: Asutus kylällä on keskittynyt Pattijoen varren molemmin puolin. Kylällä on mm. koulu- ja yhdistystoimintaa.


title: Timothy West

text: Timothy West CBE (s. 20. lokakuuta 1934) on brittiläinen näyttelijä, joka on luonut pitkän uran sekä televisiossa, elokuvissa että näyttämöllä. Hän on naimisissa kollegansa Prunella Scalesin kanssa; pari kannattaa Labour-puoluetta.


title: Timothy West

text: West oli ehdolla Baftan televisiopalkinnon saajaksi vuosina 1976 ja 1980.


title: Timothy West

text: Näyttelijä Samuel West on Timothy Westin ja Prunella Scalesin poika.


title: Tom Vilsack

text: Thomas James Vilsack (s. 13. joulukuuta 1950 Pittsburgh) on yhdysvaltalainen demokraattipoliitikko ja Iowan entinen kuvernööri. Hän on presidentti Barack Obaman hallituksen maatalousministeri.


title: Tom Vilsack

text: Tom Vilsack on orpolapsi, jonka Vilsackit adoptoivat katolisesta orpokodista. Hänen adoptioisänsä oli kiinteistönvälittäjä ja vakuutusasiamies, äiti kotirouva. Tom kävi Pittsburghissa Shady Side Academy -nimistä valmistavaa koulua, suoritti Bachelor-tutkinnon Hamilton Collegessa New Yorkissa 1972 sekä lainopillisen Juris Doctor -tutkinnon 1975 Albany Law Schoolissa, minkä jälkeen hän muutti vaimonsa kotikaupunkiin Mount Pleasantiin Iowaan. Hamiltonin aikanaan Vilsack liittyi julkiseen Delta Upsilon -veljeskuntaan.


title: Tom Vilsack

text: Tom Vilsack valittiin murhatun Ed Kingin jälkeen Mount Pleasantin pormestariksi 1987 ja Iowan osavaltion senaattiin täpärästi 1992. Siellä hän ajoi sosiaalisia uudistuksia. Vuonna 1999 hänestä tuli Iowan ensimmäinen demokraattikuvernööri kymmeniin vuosiin. Tätä virkaa hän hoiti vuoteen 2007 asti, jolloin hänen tilalleen valittiin puoluetoveri Chet Culver.


title: Tom Vilsack

text: Marraskuussa 2006 Vilsack ilmoittautui Yhdysvaltojen presidentinvaalikisaan 2008, mutta vetäytyi siitä jo helmikuussa 2007 Hillary Clintonin hyväksi. Tämän jälkeen hän on ollut yksityisen lakitoimiston palveluksessa Des Moinesissa.


title: Tom Vilsack

text: Tom Vilsackilla ja hänen vaimollaan Christie Bellillä on kaksi aikuista poikaa.


title: HaU Hockey Huskit

text: HaU Hockey Huskit on Haapaveden Urheilijoiden jääkiekkojoukkue, joka pelaa III-divisioonassa.


title: Taira-klaani

text:
Taira () historiallisesti tärkeä japanilainen klaani Japanin historian Heian-kaudella. Klaani sai alkunsa, kun hovi kasvoi liian suureksi, ja keisari määräsi, että edellisen keisarin jälkeläiset liian monessa polvessa eivät enää ole prinssejä vaan saavat sukunimen ja aatelisarvon. Päätöstä aletiin soveltaa keisari Kammun aikana (782-805) ja näin syntyi Taira-klaanin ohella Minamoto-klaani.
Taira-klaani kaatui vasta Genpei-sodan myötä, jonka jälkeen vuonna 1185 Minamoto no Yoritomo otti vallan keisareilta ja perusti shōgunaatin Kamakuraan. Tämä merkitsi Kamakura-kauden alkua.


title: Ekoisti

text: Ekoisti oli suomalainen Yleisradion tuottama vuosina 1993–2001 Yle TV2 -kanavalla esitetty televisio-ohjelma. Ohjelmassa käsiteltiin monenlaisia ajankohtaisia ympäristöön, kuluttamiseen ja ravintoon liittyviä asioita vakavin, kuitenkin hieman huumorillisin ottein. Ohjelma loppui vuonna 2001 ja korvautui "Pallo hallussa" -ohjelmalla, joka kesti vuoteen 2006 saakka.


title: Ekoisti

text: "Ekomies" oli toimittaja Timo Vottosen esittämä supersankari "Ekoisti"-ohjelmassa. Simo Frangénin esittämässä "Maisteri Frangénin niksinarikassa" esiteltiin erilaisia katsojien lähettämiä niksejä huumorimielessä. Dragartisti Sirkka Tälli esitti Ekoistissa kuluttajille ympäristöneuvoja antavaa ”tutkivaa journalistia".


title: Ekoisti

text: Ekoisti-ohjelmasarja sai kauppa- ja teollisuusministeriön myöntämän "Kuluttajatiedon julkistamispalkinnon" vuonna 1998. Perusteina oli se, että ohjelma tutkii tuotteita ja palveluita sekä kertoo kuluttajan ja luonnon kannalta parhaista vaihtoehdoista.


title: Ekoisti

text: YLE Elävä arkisto:


title: Criminal (Smackin kappale)

text: Criminal on suomalaisen Smack-yhtyeen debyyttisingle. Se julkaistiin huhtikuussa 1984. Rumpuja tällä julkaisulla soittaa Juki Marjala. Single uudelleenjulkaistiin vuonna 1997.Smack julkaisi singlen uudelleen vuonna 1997. Kappale ilmestyi myös albumiversiona vuoden 1997 albumilla "Smack On You".


title: Walkin’ on the Wire

text: Walkin’ on the Wire on suomalaisen Smack-yhtyeen single. Se julkaistiin vuonna 1985.


title: Gabriel Calamnius

text: Gabriel Calamnius (20. lokakuuta 1695 Haapajärvi – 25. toukokuuta 1754 Sulva) oli suomalainen pappi ja runoilija.


title: Gabriel Calamnius

text: Calamniuksen vanhemmat olivat Haapajärven kappalainen Josef Calamnius (1660–1716) ja Elin Thorwöste. Hän kävi koulua Kokkolan pedagogiossa ja pääsi ylioppilaaksi vuonna 1712. Hän tuli Ylivieskan vt. kappalaiseksi vuonna 1715 ja toimi myös veronkantomiehenä. isonvihan aikana Calamnius joutui vuonna 1717 venäläisten vangitsemaksi, häntä ruoskittiin Vaasassa ja hänet pidettiin 13 viikon ajan vangittuna Turun linnassa vuonna 1718. Papiksi Calamnius vihittiin vasta vuonna 1721 Strängnäsissä Ruotsissa.


title: Gabriel Calamnius

text: Calamnius nimitettiin Kalajoen kappalaiseksi vuonna 1726 ja hän hoiti tätä virkaa kuolemaansa saakka. Calamnius kuoli Sulvassa ollessaan matkalla Vaasaan. Calamnius oli naimisissa Catharina Forbusin kanssa ja heillä oli viisi lasta.


title: Gabriel Calamnius

text: Calamniuksen tunnetuin teos on vuonna 1734 ilmestynyt "Suru-Runot Suomalaiset" jossa kuvataan suomalaisten koettelemuksia isonvihan aikana. Hän kirjoitti myös tilapäisrunoja häitä, syntymäpäiviä ja muita juhlatilaisuuksia varten. Calamniuksen kuoleman jälkeen hänen runojaan ilmestyi "Vähäinen cocous suomalaisista runoista" -nimisessä kokoelmassa. Tämä teos oli ensimmäinen suomenkielinen runokokoelma ja se oli myös ainoa Ruotsin vallan aikana ilmestynyt maallisia aiheita käsitellyt suomenkielinen runokokoelma.


title: Luukkoset

text: Luukkoset () on brittiläinen BBC:n tuottama 12-osainen animaatiosarja, joka perustuu Janet ja Allan Ahlbergin luomiin hahmoihin.


title: Luukkoset

text: Animaatiosarja kertoo kahdesta luurangosta ("Luukkosista") ja heidän pienestä koirastaan.


title: Luukkoset

text: Suomessa sarjan jaksot esitettiin Yle TV2-kanavan "Pikku posteljooni" -ohjelman yhteydessä vuonna 1993. Suomenkielisessä versiossa hahmoja esittää Erkki Saarela.


title: The Only Salvation

text: The Only Salvation on suomalaisen Smack-yhtyeen single. Se julkaistiin vuonna 1987.


title: Peter Sterry

text: Peter Sterry (1613–1672) oli englantilainen teologi, filosofi ja puritaanipappi, joka kuului Cambridgen platonisteihin.


title: Peter Sterry

text: Sterry opiskeli Cambridgen yliopiston Emmanuel Collegessa. Hän toimi pappina sekä Lordi Brookelle että Oliver Cromwellille. Cromwellin kuoltua hän vetäytyi kristilliseen yhteisöön East Sheenissä.


title: Peter Sterry

text: Sterryn ajattelua tunnetaan vain postuumisti julkaistuista teoksista. Hänen tunnetuin teoksensa on "A Discourse of the Freedom of the Will" (1675), joka käsittelee vapaata tahtoa. Sterry katsoi, että vapaus tarkoittaa oman luonnon mukaan toimimista, sen mukaan, minkä tasoinen olento on: näin yhtä lailla kasvi, eläin kuin ihminenkin voivat olla vapaita omalla tavallaan. Sterryn mukaan inhimillinen vapaus perustuu jumalalliseen olemukseen, ja näin siihen kuuluu sekä ymmärryksen että tahdon vapaus.


title: Look Around

text: Look Around on suomalaisen rockyhtye Smackin single, joka julkaistiin vuonna 1987. Se nousi Suomen virallisen listan sijalle 7.


title: Mad Animal Shuffle

text: Mad Animal Shuffle on suomalaisen rockyhtye Smackin single, joka julkaistiin vuonna 1988. Se nousi Suomen virallisen listan sijalle 15.


title: Mad Animal Shuffle

text: Kansikuvan on tehnyt Matti Hietala.


title: I Want Somebody

text: I Want Somebody on suomalaisen rockyhtye Smackin single, joka julkaistiin vuonna 1988. Se nousi Suomen virallisen listan sijalle 24.


title: Roy Face

text: Elroy Leon "Roy" Face (s. 20. helmikuuta 1928) on yhdysvaltalainen baseballpelaaja (jatkosyöttäjä). Hän pelasi Major League -tasolla vuosina 1953–1969, pitkäaikaisimpana joukkueenaan Pittsburgh Pirates.


title: Roy Face

text: Face oli kesäkuussa 1959 kuukauden pelaaja. Hän osallistui All-Star-peleihin ja tuli vuonna 1962 nimitetyksi National Leaguen vuoden jatkosyöttäjäksi.


title: Rockefeller-museo

text: Rockefeller-museo (ennen Palestine Archaeological Museum) on arkeologinen museo Itä-Jerusalemissa, Israelissa. Siellä on useita 1800-luvulla Palestiinassa kaivettuja muinaisjäänteitä. Se sijaitsee Kerem el-Sheikh -kukkulalla vanhan kaupungin koilliskulmassa ja avattiin yleisölle vuonna 1938.


title: George Rust

text: George Rust (n. 1628 – joulukuu 1670) oli brittiläinen teologi, filosofi ja pappi, joka voidaan lukea Cambridgen platonisteihin. Rust opiskeli ja opetti Cambridgen yliopistossa, ollen Henry Moren oppilas ja Christ's Collegen jäsen vuodesta 1649. Myöhemmin Rust toimi Irlannissa Connorin tuomiorovastina (vuodesta 1661) ja Dromoren piispana (vuodesta 1667).


title: Kirsikkabarbi

text: Kirsikkabarbi ("Puntius titteya") on Sri Lankasta kotoisin oleva pienikokoinen särkikala, joka tunnetaan akvaariokalana. Kotiseudullaan laji on uhanalainen, joten kaikki myynnissä olevat kalat ovat peräisin kalaviljelmiltä.


title: Kirsikkabarbi

text: Kirsikkabarbi kasvaa noin 5 cm:n pituiseksi. Kalan selkä on useimmiten punaruskea ja hohtaa valossa kuparin väreissä. Kalan evät ovat punaiset ja suun lähettyvillä sillä on viiksipari. Kyljessä on katkonainen musta viiva kuononkärjestä silmän läpi lähelle pyrstöä.


title: Kirsikkabarbi

text: Kirsikkabarbi on kaikkiruokainen. Se syö mielellään elävää tai pakastettua, hiutalemaista ruokaa tai pohjatabletteja.


title: Kirsikkabarbi

text: Kirsikkabarbille sopii parhaiten pehmeä, 23–26-asteinen vesi, jonka pH on 6,5–7,5. Akvaarion kooksi suositellaan vähintään 60 litraa pienelle parvelle. Pariskuntaa, tai uroksen ja kahden naaraan haaremia voidaan pitää jo 40 litraisessa akvaariossa.


title: Kirsikkabarbi

text: Luonteeltaan kirsikkabarbi on säyseä ja sopii hyvin muiden rauhallisten kalojen seuraksi. Se eroaa muista barbikaloista siten, että vaikka se viihtyy hyvin parvessa, kirsikkabarbeja voi pitää pariskuntanakin.


title: Kirsikkabarbi

text: Kirsikkabarbien viljely on melko helppoa, ja ne voivat lisääntyä varsinaisessa akvaariossakin. Muiden barbien tavoin tämä laji on mädinsirottelija, joka syö mielellään muniaan. Siksi viljely onnistuu parhaiten erillisessä kutuakvaariossa, jonka tilavuudeksi riittää 20 litraa ja jossa veden lämpötilan on 25–27 astetta.


title: Antti Peltonen

text: Antti Peltonen (s. 22. huhtikuuta 1984 Ylöjärvi) on uransa lopettanut suomalainen jalkapallomaalivahti.


title: Antti Peltonen

text: Peltonen on Tampereen Ilveksen kasvatti. Hän on pelannut Veikkausliigassa FF Jarossa ja Vaasan Palloseurassa. Ykkösessä hän on pelannut Tampereen Peli-Pojissa, Kokkolan Pallo-Veikoissa ja FC Viikingeissä. Peltonen on pelannut myös yhden nuorten ja kahdeksan poikien maaottelua. Vuosina 2012–2014 Peltonen on edusti Kakkosessa pelannutta Tampereen Pallo-Veikkoja. Vuoden 2016 alusta hän on toiminut Veikkausliigaseura SJK:n mentaalivalmentajana.


title: Antti Peltonen

text: Peltosesta tuli julkisuuden henkilö tultuaan valituksi "Unelmien poikamies" ("The Bachelor") -formaatin Suomen-version ensimmäisen tuotantokauden poikamieheksi. Sarjaa esitti Nelonen helmi–huhtikuussa 2008 nimellä "Suomen unelmien poikamies". Peltonen on työskennellyt myös näyttelijänä, mallina ja juontajana sekä Scandinavian Hunks -tanssiryhmässä.


title: 20 Greatest Hits (The Beatles)

text: 20 Greatest Hits on The Beatlesin kokoelma-albumi vuodelta 1982. Albumilla on 20 kappaletta.


title: 20 Greatest Hits (The Beatles)

text: A-puoli


title: Albert Forster

text: Albert Maria Forster (26. heinäkuuta 1902 – 28. helmikuuta 1952) oli saksalainen poliitikko ja Danzig–Länsi-Preussin Gauleiter toisen maailmansodan aikana Puolassa.


title: Albert Forster

text: Forster syntyi Fürthissa, Baijerissa ja meni humanistiseen kymnaasiin Fürthissa, jossa opiskeli 1912–1920. Hänestä tuli SA:n jäsen Fürthissa 1923, ja hän seurasi maanpetosoikeudenkäyntiä Erich Ludendorffia, Adolf Hitleriä ja kahdeksaa muuta syytettyä vastaan 26. helmikuuta – 1. huhtikuuta 1924 Münchenissä. Vuonna 1930 kansallissosialistinen puolue nimitti Forsterin Danzigin vapaakaupungin Gauleiteriksi. Hän riitautui kuitenkin kaupungin johtoon kuuluneen natsin Arthur Greiserin kanssa ja miesten välinen valtataistelu kesti toisen maailmansodan loppuun asti.


title: Albert Forster

text: Vuonna 1939 Forsterista tuli Danzig–Länsi-Preussin alueen gauleiter. Forsterin hallinto ei ollut erityisen raakaa, mutta hän syyllistyi kuitenkin puolalaisten karkottamiseen kenraalikuvernementista, ja lisäksi hänen hallinta-alueellaan sijaitsi Stutthofin keskitysleiri. Lisäksi hän oli vastuussa noin 2 000 puolalaisen joukkomurhasta Piasnica-nimisessä paikassa. Sodan jälkeen 1948 Forster tuomittiin kuolemaan Puolassa sotarikoksista ja rikoksista ihmisyyttä vastaan. Hänet hirtettiin varsovalalaisessa vankilassa vuonna 1952. S. Herbert Levine on väittänyt, että Forsteria pidettiin kotiarestissa lähellä Gdanskia vuonna 1955.


title: Don Drysdale

text: Donald Scott ”Don” Drysdale (23. heinäkuuta 1936 – 3. heinäkuuta 1993) oli yhdysvaltalainen baseballsyöttäjä. Hän pelasi Major League -tasolla vuosina 1956–1969 seuranaan Brooklyn/Los Angeles Dodgers.


title: Don Drysdale

text: Drysdale voitti vuoden 1962 Cy Young -palkinnon. Hän oli kolminkertainen National Leaguen kuukauden pelaaja, osallistui useisiin All-Star-otteluihin ja pääsi vuonna 1984 Baseball Hall of Fameen. Hänen pelinumeronsa 53 on jäädytetty.


title: Don Drysdale

text: Peliuralta vetäydyttyään Drysdale työskenteli selostajana, kunnes menehtyi sydänkohtaukseen hotellihuoneessaan Québecin Montréalissa 56-vuotiaana. Ensimmäisestä vaimostaan Gingeristä erottuaan hän oli ollut naimisissa koripalloilija Ann Meyersin kanssa, joka jäi leskeksi.


title: Little America

text: Little America () oli ensimmäinen varsinainen Etelämantereen tutkimusasema. Sen perusti yhdysvaltalainen naparetkeilyn uranuurtajana tunnettu upseeri Richard Evelyn Byrd. Byrd rakennutti aseman 1929 Rossin lauttajäälle melko lähelle naparetkeilijä Amundsenin leiripaikkaa Valaslahtea. Asema oli suurempi kuin aikaisempien retkikuntien tekemät mökit. Asemalla tehtiin tieteellisiä tutkimuksia, muun muassa lennettiin lentokoneilla ympäristöön. Byrdin Little American perustaminen aloitti moottoroidun ajan Etelämantereella.


title: Little America

text: Asema irtosi vuonna 1987 B-9 nimisen jäävuoren mukana Etelämantereesta, eikä asemaa siten enää ole.


title: Liam O’Brien

text: Liam Christopher O’Brien (s. 28. toukokuuta 1976 Belleville, New Jersey) on yhdysvaltalainen ääninäyttelijä ja satunnainen ääniohjaaja, joka sai American Anime -ehdokkuuden vuonna 2007. Hänet tunnetaan parhaiten Gaaran ääniroolista Naruton englanninkielisistä dubbauksista.


title: Liam O’Brien

text: O’Brien syntyi New Jerseyssä ja opiskeli myöhemmin näyttelemistä New Yorkin yliopistossa, jonka jälkeen hän on näytellyt usein New Yorkin teattereissa.


title: Liam O’Brien

text: O’Brien on naimisissa Amy Kincaidin kanssa ja heillä on yksi lapsi.


title: Liam O’Brien

text: Vuonna 2001 Liam siirtyi teatterin parista ääninäyttelemisen pariin Crispin Freemanin kautta, jonka kanssa hän työskenteli Ohiossa teatterin parissa. Freeman suostutteli O’Brienia kokeilemaan ääninäyttelemistä ja onnistui myöhemmin varaamaan koe-esiintymisen animesarjaan "Boogiepop Phantom", jossa O’Brien sai dubattavaksi Yoji Suganuman roolin. Sittemmin hän on tehnyt äänirooleja videopeleihin, sekä dubannut animea englanniksi. O’Brien tunnetuimmat dubbausroolit ovat Taishi Kuhonbutsu "Comic Partyssa", Gaara "Narutossa" ja Jūshirō Ukitake "Bleachissa". Lisäksi hän on tehnyt alkuperäisrooleja animaatiosarjaan "Wolverine and the X-Men", jossa O’Brien toimii Painajaisen ja Enkelin ääninä. Lisäksi hänellä on äänirooli elokuvassa "Planet Hulk".


title: Ann Meyers

text: Ann Elizabeth Meyers (s. 26. maaliskuuta 1955) on yhdysvaltalainen koripalloilija. Hän oli ensimmäinen pelaaja, joka ollessaan vielä high schoolissa pelasi Yhdysvaltain koripallomaajoukkueessa.


title: Ann Meyers

text: High schoolin jälkeen Meyers pääsi urheilustipendillä Kalifornian yliopistoon Los Angelesiin, jossa hänen pelinumeronsa 15 on jäädytetty. Hän oli mukana voittamassa muun muassa kultaa Pan-Amerikan kisoissa 1975 ja hopeaa Montréalin kesäolympialaisissa 1976.


title: Ann Meyers

text: Meyers pääsi 10. toukokuuta 1993 Basketball Hall of Fameen, mutta pian kohtasi epäonni, kun hänen puolisonsa, baseballpelaaja ja -selostaja Don Drysdale menehtyi sydänkohtaukseen Montréalissa 3. heinäkuuta. Meyers kelpuutettiin vuonna 2007 myös FIBA Hall of Fameen.


title: Hugo Jury

text: Hugo Jury (13. heinäkuuta 1887, Mährisch Rothmühl - 8. toukokuuta 1945, Zwettl) oli itävaltalainen virkamies, kansallissosialistinen poliitikko ja Gauleiter eli aluejohtaja natsi-Saksan ja toisen maailmansodan aikana.


title: Hugo Jury

text: Hugo Jury oli koulutukseltaan lääkäri. 11.-13. maaliskuuta 1938, hän oli sosiaalihallinnosta vastaava ministeri Arthur Seyss-Inquartin hallituksessa. Toukokuussa 1938 hänestä tuli Ala-Itävallassa olleen valtakunnanalueen Niederdonaun Gauleiter. Vuonna 1940 hänestä tuli valtakunnankuvernööri, ja 1942 alueen valtakunnanpuolustuskomissaari. Juryn on väitetty olleen kuuluisan saksalaisen sopraanon Elisabeth Schwarzkopfin rakastaja. Sodan päättyessä hän teki itsemurhan.


title: The Collection – State of Independence

text: State Of Independence on suomalaisen rockyhtye Smackin kokoelma-albumi, joka julkaistiin vuonna 1988. Kokoelma on kooste Smackin kahdesta ensimmäisestä studioalbumista "Smack On You" (1984) ja "Rattlesnake Bite" (1985), live-albumista "Live Desire" (1986) sekä kahdesta maxi-singlestä "Walking on the Wire" ja "Paint It Black".Smack


title: Two Originals – Salvation & Radical

text: Two Originals – Salvation & Radical on suomalaisen rockyhtye Smackin vuonna 1992 julkaistu kokoelma, joka sisältää yhtyeen kaksi viimeistä studioalbumia "Salvationin" (1987) ja "Radicalin" (1988), sekä kaksi ennenjulkaisematonta kappaletta ”Can You Dig It” ja ”Crazy River”.


title: Two Originals – Salvation & Radical

text: Smack


title: Powerman 5000

text: Powerman 5000 on bostonilainen industrial / alternative metal -yhtye, joka perustettiin vuonna 1991.


title: Powerman 5000

text: Yhtyeen perustaja on Spider One, Rob Zombien nuorempi veli. Kitaristi Adam 12 liittyi yhtyeeseen vuonna 1993 ja vuosina 1994–1995 Powerman 5000 julkaisi kaksi omakustantamaa levyä; True Force ja The Blood Splat Rating System. Albumit olivat paikallisia menestyksiä, tyyliltään rapcorea ja rockia. Edellä mainittu albumi julkaistiin uudelleen vuonna 1997 nimellä Mega!! Kung Fu Radio Dreamworks Recordsin kautta.


title: Powerman 5000

text:
Vuonna 1999 Powerman 5000 julkaisi heidän tähän mennessä menestyneimmän albumin, Tonight The Stars Revolt!,
ja se on myynyt yli miljoona kappaletta maailmanlaajuisesti. Kappaleet ""When Worlds Collide"" ja ""Nobody's Real"" olivat suosittuja radiohittejä Yhdysvalloissa. Musiikillinen tyyli oli hyvin industrial-painotteista ja raskasta.
Vuonna 2001 julkaistu jatko-osa edelliselle albumille nimeltään Anyone for Doomsday? oli myynnissä Powermanin virallisilla kotisivuilla hetken, mutta vedettiin pian pois markkinoilta syystä, että Spider One sanoi olleensa tyytymätön albumin kokonaisuuteen.


title: Powerman 5000

text: Yhtye palasi vuonna 2003 albumillaan Transform, ja albumi Destroy What You Enjoy julkaistiin vuonna 2006. Pitkän kiertueen jälkeen yhtyeen jäsenet ilmoittivat pitävänsä taukoa. Seuraavan albumin kerrottiin tulevan vuoden 2008 jälkeen ja uusi kappale ""Super Villain"", julkaistiin yhtyeen myspace-sivustolla.


title: Powerman 5000

text: Somewhere On The Other Side Of Nowhere julkaistiin vuoden 2009 lopussa.


title: Powerman 5000

text: Powermanin musiikkia on käytetty lukuisissa soundtrack -kompilaatioissa, sekä videopeleissä. Tunnetuimpia näistä on Shadow the Hedgehog, Tony Hawk's Pro Skater 2, Tony Hawk's Pro Skater HD ja WWE Smackdown! vs. Raw. Kappaleista ""Free"" ja ""When Worlds Collide"" on tehty karaokeversiot.


title: John Worthington

text: John Worthington (1618-1671) oli englantilainen teologi ja filosofi, joka kuului Cambridgen platonisteihin. Hän oli kotoisin Manchesteristä ja toimi Cambridgen yliopiston Jesus Collegessa.


title: Myyrä (animaatiohahmo)

text: Myyrä () on tšekkiläisen animaattorin ja kuvittajan Zdeněk Milerin tunnetuin animaatiohahmo. Miler loi Myyrän vuonna 1956, jolloin hahmo esiintyi pellavakankaan valmistamisesta kertovan tilausanimaation pääosassa. Ensimmäinen Myyrä-elokuva oli "Kuinka myyrä sai housut".


title: Myyrä (animaatiohahmo)

text: Myyrä esiintyy 50 animaatioelokuvassa. "Kuinka Myyrä sai housut" -animaatiossa kaikki hahmot puhuvat (suomenkielisessä dubissa dialogi on korvattu yhdellä kertojanäänellä). Miler kuitenkin halusi, että Myyrä-elokuvat olisivat ymmärrettävissä kaikissa maissa. Muissa Myyrä-animaatioissa Myyrä ei varsinaisesti puhu, mutta ilmaisee inhimillisillä äänillä reaktioita ja tunteita, kuten hämmästystä, iloa, surua ja pelästystä. Satunnaisesti Myyrä kuitenkin lausuu yksittäisiä sanoja ("Ahoi", "Ah joo", "Prima!"). Ääninäyttelijöinä Miler käytti tyttäriään, ja Myyrän tunnistaakin helposti lapsennaurusta. Myyrä-animaatioissa käytettiin myös monipuolista taustamusiikkia ja äänitehosteita.


title: Myyrä (animaatiohahmo)

text: Myyrä on luonnossa esiintyvästä, lähes sokeasta maamyyrästä eli kontiaisesta poiketen suurisilmäinen ja punanenäinen. Se on iloinen, lapsekas ja kekseliäs hahmo, joka on aina hyväntahtoinen ja nauttii elämästä tovereidensa kanssa. Myyrä-tarinoissa eniten esiintyvä sivuhahmo on Hiiri, ja muita vakiohahmoja ovat Jänis, Siili, pikkulinnut ja sammakot. Joissain tarinoissa esiintyy myös ihmisiä, jotka pääsääntöisesti eivät puhu ymmärrettävää kieltä. Juonet liittyvät usein siihen, että Myyrä joutuu tekemisiin ihmisen valmistamien esineiden kanssa. Myyrä-tarinoihin sisältyy usein joku opetus: kierrätä, älä roskaa tai varo tulitikkuja. Tarinoissa on myös havaittavissa kritiikkiä esimerkiksi metsäluonnon hävittämistä tai kaiken koneellistamista vastaan.


title: Myyrä (animaatiohahmo)

text: Myyrä esiintyy lukuisissa piirrosanimaatioissa ja kuvakirjoissa. Näiden lisäksi Myyrää on käytetty oheistuotteissa: mm. astiastojen kuvituksena, palapeleissä, pelikorteissa ja pehmoleluissa.


title: Myyrä (animaatiohahmo)

text: Kaksi ensimmäistä Myyrä-animaatiota ovat 10–15 minuutin mittaisia lyhytanimaatioita. Vuosina 1966–1975 ja 1995–2002 tehdyt ovat pääasiassa viidestä kahdeksaan minuutin mittaisia. Vuosina 1982–1994 tehdyt lyhytelokuvat ovat pitempiä, noin puolen tunnin pituisia.


title: Myyrä (animaatiohahmo)

text: Suomessa Myyrä-animaatioita on näytetty televisiossa 1970-luvulta eteenpäin. Ensimmäisen kerran Myyrää esitettiin Yle TV2:n ruotsinkielisissä lastenohjelmissa syksyllä 1974. FST näytti uusia jaksoja vuosina 1976 ja 1979. Uusintoja näytettiin vuosina 1979–1982 ja 1988. Suomenkielisenä sarjan näytti Yle TV1 kesällä 1975. Se uusittiin vuosina 1979–1980 ja 1999–2001.


title: Myyrä (animaatiohahmo)

text: Myyrä-tarinoita julkaistiin ensimmäisen kerran VHS-kasettina vuonna 1986 ja sitten 1990–2000-luvuilla. DVD-levyinä Myyrä ilmestyi 2000-luvulta lähtien. Myyrä-animaatioiden pituus vaihtelee, ja animaatiojulkaisut voivat sisältää joko pari tarinaa tai useita lyhyitä kertomuksia. Samoja tarinoita on useilla erinimisillä julkaisuilla ja VHS-kaseteilla ilmestyneitä tarinoita on julkaistu uudelleen DVD-muodossa.Myyrä-tarinoita on julkaissut lukuisina kuvakirjoina Suomessa Kustannusyhtiö Tammi. Kirjat on kuvittanut ja osin myös kirjoittanut Zdeněk Miler, tarinoita ovat kirjoittanet myös Hana Doskocilová sekä Eduard Petiska. Kertomukset ovat pitkälti sovituksia Myyrä-animaatioista. Osa tarinoista on julkaistu sekä itsenäisenä kirjana että osana teosta, jossa on monta Myyrä-tarinaa. Kirjoista ensimmäinen ilmestyi Suomessa vuonna 1959 ja niistä on otettu useita painoksia. Eniten julkaisuja ja painoksia on tuotettu 2000-luvulla.


title: André Hansell

text: André Hansell (s. 21. kesäkuuta 1984 Maarianhamina) on entinen suomalainen jalkapalloilija. Viimeksi hän on edustanut ahvenanmaalaista IFK Mariehamnia Veikkausliigassa kaudella 2008. Hansell on pelannut 92 Veikkausliiga-ottelua, joista kolme Jaron paidassa ja loput IFK:ssa. Vuonna 2007 Hansell oli Djurgårdens IF:n testissä, mutta jäi ilman sopimusta.


title: André Hansell

text: Hansell on pelannut 7 poikamaaottelua.


title: Helsinge gymnasium

text:
Helsinge gymnasium (myös "Helsinge" tai "HeGy") on ruotsinkielinen lukio Vantaan Tikkurilan suuralueen Helsingin pitäjän kirkonkylässä.
Lukion taustalla on vuonna 1963 käynnistetty ruotsinkielinen "Helsinge svenska samskola" -keskikoulu, joka alkuvuosina tilapäistiloissa toimittuaan sai vuonna 1967 oman koulurakennuksen. Samana vuonna 1968, jolloin ensimmäiset silloisen yläkoulun oppilaat valmistuivat, koulu sai oikeuden lukio-opetuksen järjestämiseen. Ensimmäiset lukiolaiset valmistuivat ylioppilaiksi vuonna 1971. Koulurakennusta laajennettiin 1975 lisärakennuksella. Vuonna 1977 perusopetus siirrettiin Vantaalla peruskouluihin, ja Helsinge svenska samskola jaettiin hallinnollisesti kahtia yläasteeksi Helsinge skola ja lukioksi (Helsinge gymnasium). Vuonna 1993 koulujen käyttöön rakennettiin pihapaviljonki.


title: Helsinge gymnasium

text: Helsingessä voi opiskella ruotsia äidinkielenä, suomea äidinkieltä vastaavana kielenä, espanjaa, kiinaa, ranskaa ja saksaa. Koulu sijaitsee yläasteen (Helsinge skola) kanssa samalla pihalla.


title: Helsinge gymnasium

text: Esimerkiksi keväällä 2013 koulusta kirjoitti 37 ja keväällä 2015 yhteensä 43 ylioppilaskokelasta.


title: Troll (pop-yhtye)

text: Troll oli ruotsalainen pop-yhtye. Sen muodosti seitsemän lapsuudenystävää Falunista. Yhtyeen läpimurtohitti oli single "Jimmy Dean" vuodelta 1989. Kappaleessa on hyvin yksinkertaiset sanat ja erittäin tarttuva kertosäe. Se oli säveltäjä–tuottajatrio Norell–Oson–Bardin kirjoittama. Yhtyeen ensimmäinen nimi Trollrock on peräisin uran alkuvaiheesta, jolloin he pukeutuivat peikoiksi esiintyessään.


title: Troll (pop-yhtye)

text: Single "Jimmy Dean" nousi Ruotsin singlelistan ykköseksi tammikuussa 1990 ja piti sen kaksi viikkoa . 20 parhaan joukossa se oli kahdeksan viikkoa. Albumi "Troll" (1989) saavutti parhaimmillaan sijan 10. "Jimmy Deanistä" on tehty suomennoskappale "Piirtelet mun sydämeen", jonka laulaa suomalainen naisduo CatCat.


title: Troll (pop-yhtye)

text: Yhtyeen ensimmäinen albumi "Stoppa Sabbet" oli omakustanne, jota myytiin keikoilla. He saivat sittemmin kaksi albumia kattavan levytyssopimuksen. Yhtye päätti lopettaa toisen albumin jälkeen. He palasivat kuitenkin vielä vuonna 1995 albumilla "Flashback #07", mutta sen jälkeen yhtyeestä ei ole kuultu. "Jimmy Dean" soi silti yhä joskus ruotsalaisilla klubeilla.


title: Aleksis Koskela

text: Aleksis Johannes Koskela eli Aleksi on fiktiivinen hahmo Väinö Linnan romaanitrilogiassa "Täällä Pohjantähden alla". Aleksi on pappilan torpparipariskunnan Jussi ja Alma Koskelan toiseksi vanhin poika. Häntä kuvataan ujoksi, hiljaiseksi ja yksinäiseksi mieheksi, joka ei käy kylillä niin paljon kuin veljensä Aku ja Akseli. Aleksi on säästäväinen mies; vain saappaisiin hän sijoittaa eli ostaa itselleen eräät kylän hienoimmista kovavartisista saappaista pyhäkäyttöön. Hän myös kuolee ne jalassaan.


title: Aleksis Koskela

text: Trilogian toisessa osassa Aleksi liittyy punakaartiin yhdessä veljiensä kanssa. Sisällissodan loppuvaiheissa, useimpien punakaartilaisten lähdettyä paikkakunnalta, kotiin jääneet veljekset Aleksi ja August vangitaan ja valkoisten kenttäoikeus tuomitsee molemmat kuolemaan.


title: Aleksis Koskela

text: Veljekset teloitetaan yhdessä Aadolf Halmeen, Anton Laurilan ja Kalle Silanderin kanssa Pentinkulmalla eräällä soramontulla. Vartijaksi jätetty maanviljelijä Pajusen renki varastaa Aleksin hienot kovavartiset saappaat teloituksen jälkeen. Ruumiiden hautaajaksi komennettu Preeti Leppänen tarjoutuu ostamaan Aleksin takin.